qundao/data-zh-poetry huggingface dataset:
如歸亭
作者：章傪
朝代：宋

吳上江上客亭幽，地占姑蘇最上游。
萬頃重湖朝夕浪，幾聲殘櫓往來舟。
涼生領袖蘋風晚，冷射杯盤桂魄秋。
東道正閑時倒屣，笙歌誰惜一遲留。
会诸官韩亭
作者：章元振
朝代：宋

我爱韩亭好，文公像逼真。音容虽已往，英概恍如新。我爱韩亭好，天遥眼界宽。引觞延胜友，笑语出云端。我爱韩亭好，霜空宿蔼收。望中江入海，应有济川舟。
会诸官韩亭·其一
作者：章元振
朝代：宋
体裁：五言绝句

我爱韩亭好，文公像逼真。音容虽已往，英概恍如新。
会诸官韩亭·其三
作者：章元振
朝代：宋
体裁：五言绝句

我爱韩亭好，霜空宿蔼收。望中江入海，应有济川舟。
会诸官韩亭·其二
作者：章元振
朝代：宋
体裁：五言绝句

我爱韩亭好，天遥眼界宽。引觞延胜友，笑语出云端。
會諸官韓亭·其一
作者：章元振
朝代：宋

我愛韓亭好，文公像逼真。
音容雖已往，英概恍如新。
會諸官韓亭·其三
作者：章元振
朝代：宋

我愛韓亭好，霜空宿藹收。
望中江入海，應有濟川舟。
會諸官韓亭·其二
作者：章元振
朝代：宋

我愛韓亭好，天遙眼界寬。
引觴延勝友，笑語出雲端。
长江问对篇
作者：章公权
朝代：宋
体裁：古风

问长江，以汝卫南邦，北人遥想心已降。方今大势全倚汝，不知汝亦许不许。国人皆悠悠，我心良独忧。长城已坦道，黄河已安流。淮边日夜风飕飕，汝今孤矣非昔比。问汝若何真可倚。长江对，壮尔南邦以吾在。今来古往只东流，人世兴亡自更改。句践临齐晋，刘裕入长安，项王北渡黄河西破关。北方或可取，吾不为君阻。赤壁中流曾丧兵，广陵望见波涛惊，瓜步欲渡说虚声。南方长可守，吾独为君有。吾之势何但抵长城，长城今已平。吾之力可以当百万，百万昔尝散。吾能限南北，不能输事力。吾能鼓风涛，不能用英豪。君不见吴之末，陈之季，岂必斯时吾独异。朝无政事国无人，乌有长江专可倚。辱君有问答君知，正恐知之亦忽之。烦君奉此献之国，索裘勿俟大寒时。
長江問對篇
作者：章公權
朝代：宋

問長江，以汝衛南邦，北人遥想心已降。
方今大勢全倚汝，不知汝亦許不許。
國人皆悠悠，我心良獨憂。
長城已坦道，黄河已安流。
淮邊日夜風颼颼，汝今孤矣非昔比。
問汝若何真可倚。
長江對，壯爾南邦以吾在。
今來古往只東流，人世興亡自更改。
句踐臨齊晉，劉裕入長安，項王北渡黄河西破關。
北方或可取，吾不爲君阻。
赤壁中流曾喪兵，廣陵望見波濤驚，瓜步欲渡說虛聲。
南方長可守，吾獨爲君有。
吾之勢何但抵長城，長城今已平。
吾之力可以當百萬，百萬昔嘗散。
吾能限南北，不能輸事力。
吾能鼓風濤，不能用英豪。
君不見吳之末，陳之季，豈必斯時吾獨異。
朝無政事國無人，烏有長江專可倚。
辱君有問答君知，正恐知之亦忽之。
煩君奉此獻之國，索裘勿俟大寒時。
凝真宫
作者：章凭
朝代：宋

昔人腾碧落，余地扫岩隈。
石壁云长在，松梢风自来。
暗扉通浩荡，古蔓接崔嵬。
更欲穷幽隠，仙源路已回。
凝真宫
作者：章凭
朝代：宋

昔人腾碧落，馀地扫岩隈。石壁云长在，松梢风自来。暗扉通浩荡，古蔓接崔嵬。更欲穷幽隐，仙源路已回。
流花亭
作者：章凭
朝代：宋
体裁：五言律诗

亭榜得佳名，山鬟拥翠闉。风流传晋客，谈笑忆秦人。水出桃源路，花浮洞府春。未应迷俗驾，行处是通津。
石桥
作者：章凭
朝代：宋
体裁：古风

昔闻天台山，方广寺尤胜。石梁元自成，茶花随所应。见此绝世踪，嗟我拘三乘。更听寒泉声，不独发清兴。
题灵康庙
作者：章凭
朝代：宋

山边清气拥祥氛，遗迹流传汉史存。金殿已颁新号美，剑崖犹隐旧痕昏。据檐焚鼎惊鱼市，浮盖呼风过海门。千里阴功诚不浅，纷纷馀事岂须论。
题灵康庙
作者：章凭
朝代：宋

山边清气拥祥氛，遗迹流传汉史存。
金殿已颁新号美，剑崖犹隠旧痕昏。
据檐焚鼎惊鱼市，浮盖呼风过海门。
千里阴功诚不浅，纷纷余事岂须论。
咏马当山宁江庙
作者：章劼
朝代：宋

惊涛汹涌江势恶，一山屹立真瑰奇。正如匹马勇赴敌，万夫辟易莫敢支。氤氲山腋云气聚，焜耀庙貌神灵栖。风帆浪舶香火盛，旱魃雨厉牛羊刲。三元水府各雄据，此实上元开府处。阴兵擐甲扬灵旗，绍兴勤王宽北顾。涂金大扁于湖书，八法森森鬼神护。通犀宝带酾龙珠，罗献渠渠严掌故。我曹一拜王之庭，坎坎击鼓牲酒陈。萧骚古木云四合，路左怪石蹲麒麟。人心倾止形势壮，区区马迹何庸神。秋风愿借一帆便，笠潭正好羹鲈莼。
咏马当山宁江庙
作者：章劼
朝代：宋

惊涛汹涌江势恶，一山屹立真瓌奇。
正如匹马勇赴敌，万夫辟易莫敢支。
氤氲山腋云气聚，焜耀庙貌神灵栖。
风帆浪舶香火盛，旱魃雨厉牛羊刲。
三元水府各雄据，此实上元开府处。
阴兵擐甲扬灵旗，绍兴勤王宽北顾。
涂金大扁于湖书，八法森森鬼神护。
通犀宝带酾龙珠，罗献渠渠严掌故。
我曹一拜王之庭，坎坎击鼓牲酒陈。
萧骚古木云四合，路左怪石蹲麒麟。
人心倾止形势壮，区区马迹何庸神。
秋风愿借一帆便，笠潭正好羹鲈莼。
詠馬當山寧江廟
作者：章劼
朝代：宋

驚濤洶湧江勢惡，一山屹立真瓌奇。
正如匹馬勇赴敵，萬夫辟易莫敢支。
氤氳山腋雲氣聚，焜燿廟貌神靈棲。
風帆浪舶香火盛，旱魃雨厲牛羊刲。
三元水府各雄據，此實上元開府處。
陰兵擐甲揚靈旗，紹興勤王寬北顧。
塗金大扁于湖書，八法森森鬼神護。
通犀寶带釃龍珠，羅獻渠渠嚴掌故。
我曹一拜王之庭，坎坎擊鼓牲酒陳。
蕭騷古木雲四合，路左怪石蹲麒麟。
人心傾止形勢壯，區區馬跡何庸神。
秋風願借一帆便，笠潭正好羹鱸蓴。
和祖择之咏震山岩彭征君钓台
作者：章友直
朝代：宋

岩因更号震山居，台上犹存旧钓矶。
一派沧浪真隠处，澄清尚可濯尘衣。
和祖择之咏震山岩彭徵君钓台
作者：章友直
朝代：宋

岩因更号震山居，台上犹存旧钓矶。一派沧浪真隐处，澄清尚可濯尘衣。
和祖擇之詠震山巖彭徵君釣臺
作者：章友直
朝代：宋

巖因更號震山居，臺上猶存舊釣磯。
一派滄浪真隠處，澄清尚可濯塵衣。
山門夕陽洞
作者：章夏
朝代：宋

暖憑磴蘚坐，蔭覓喬松倚。
一詣雲屋深，猿鶴頗相喜。
霜鬚白紛紛，謂我作黄綺。
山门夕阳洞
作者：章夏
朝代：宋

暖凭磴藓坐，荫觅乔松倚。一诣云屋深，猿鹤颇相喜。霜须白纷纷，谓我作黄绮。
山门夕阳洞
作者：章夏
朝代：宋

暖凭磴藓坐，荫觅乔松倚。
一诣云屋深，猿鹤颇相喜。
霜鬚白纷纷，谓我作黄绮。
涟漪洞
作者：章夏
朝代：宋
体裁：古风

石窦定神鹓，控隘潭水际。神灵浮槎入，想到珠宫憩。岂似武陵源，尚容人避世。
漣漪洞
作者：章夏
朝代：宋

石竇定神鵷，控隘潭水際。
神靈浮槎入，想到珠宮憩。
豈似武陵源，尚容人避世。
碧云洞
作者：章夏
朝代：宋
体裁：古风

褰裳踏寒流，路险仰称伛。崖根乳积雪，石脉泉溜雨。融结知何年，人间阅今古。
碧雲洞
作者：章夏
朝代：宋

褰裳踏寒流，路險仰稱傴。
崖根乳積雪，石脈泉溜雨。
融結知何年，人間閱今古。
紫云岩
作者：章夏
朝代：宋

林表翠光出，浮埃不能涴。俯瞰松下石，冉冉飞云过。何人来栖真，复怀须弥座。
紫云岩
作者：章夏
朝代：宋

林表翠光出，浮埃不能涴。
俯瞰松下石，冉冉飞云过。
何人来栖真，復怀须弥座。
紫雲巖
作者：章夏
朝代：宋

林表翠光出，浮埃不能涴。
俯瞰松下石，冉冉飛雲過。
何人來棲真，復懷須彌座。
醴泉
作者：章天与
朝代：宋

和平德化醴泉通，千古濠梁武旧踪。光闪雪花微动月，影浮璚夜净涵空。迢迢脉路流无尽，混混源泉出不穷。满引一瓢更清彻，万年仁寿祝重瞳。
醴泉
作者：章天与
朝代：宋

和平德化醴泉通，千古濠梁武旧踪。
光闪雪花微动月，影浮璚夜凈涵空。
迢迢脉路流无尽，混混源泉出不穷。
满引一瓢更清彻，万年仁寿祝重瞳。
醴泉
作者：章天與
朝代：宋

和平德化醴泉通，千古濠梁武舊蹤。
光閃雪花微動月，影浮璚夜凈涵空。
迢迢脈路流無盡，混混源泉出不窮。
滿引一瓢更清徹，萬年仁壽祝重瞳。
送水云归吴
作者：章妙懿
朝代：宋
体裁：七言绝句

一从骑马逐铃銮，过了千山又万山。君已归装向南去，不堪肠断唱阳关。
送水雲歸吳
作者：章妙懿
朝代：宋

一從騎馬逐鈴鑾，過了千山又萬山。
君已歸裝向南去，不堪腸斷唱陽關。
题弥勒院
作者：章孝参
朝代：宋

桥通流水绿溶溶，殿阁穹然镇象龙。
半壁石桥通雪窦，一龛丽室占雷峯。
挂岩屋似六和塔，入路门如九里松。
遥想空庭明月夜，浮屠桂树影重重。
题弥勒院
作者：章孝参
朝代：宋

桥通流水绿溶溶，殿阁穹然镇象龙。半壁石桥通雪窦，一龛丽室占雷峰。挂岩屋似六和塔，入路门如九里松。遥想空庭明月夜，浮屠桂树影重重。
題彌勒院
作者：章孝參
朝代：宋

橋通流水綠溶溶，殿閣穹然鎮象龍。
半壁石橋通雪竇，一龕麗室占雷峯。
挂巖屋似六和塔，入路門如九里松。
遥想空庭明月夜，浮屠桂樹影重重。
复轩歌
作者：章宪
朝代：宋

洞视兮八荒，了无物兮往无旁。往古来今兮无际，起复代谢兮不失吾常。复乎，复乎。吾所寓兮广莫之野，而无何有之乡。
復轩歌
作者：章宪
朝代：宋

洞视兮八荒，了无物兮往无旁。
往古来今兮无际，起復代谢兮不失吾常。
復乎，復乎。
吾所寓兮广莫之野，而无何有之乡。
挽着作王先生苹·其二
作者：章宪
朝代：宋

行义时逢可，泽民事却睽。
斯文犹有寄，俗学岂终迷。
不復等三鳣，空闻见白鸡。
诛茅方檇李，卜葬已苕溪。
挽著作王先生蘋
作者：章宪
朝代：宋

伊洛流风在，丘轲道德尊。遗经启幽眇，后学有渊源。钻仰知由户，衰迟阻及门。三年思晬面，一旦绝微言。行义时逢可，泽民事却睽。斯文犹有寄，俗学岂终迷。不复等三鳣，空闻见白鸡。诛茅方槜李，卜葬已苕溪。西观才黔突，题舆却佐州。济时卑管晏，赍志在春秋。暧暧孤云没，沈沈厚夜幽。升堂闻礼乐，终觉愧程仇。
挽著作王先生蘋·其一
作者：章宪
朝代：宋
体裁：五言律诗

伊洛流风在，丘轲道德尊。遗经启幽眇，后学有渊源。钻仰知由户，衰迟阻及门。三年思晬面，一旦绝微言。
挽著作王先生蘋·其三
作者：章宪
朝代：宋
体裁：五言律诗

西观才黔突，题舆却佐州。济时卑管晏，赍志在春秋。暧暧孤云没，沈沈厚夜幽。升堂闻礼乐，终觉愧程仇。
挽著作王先生蘋·其二
作者：章宪
朝代：宋

行义时逢可，泽民事却睽。斯文犹有寄，俗学岂终迷。不复等三鳣，空闻见白鸡。诛茅方槜李，卜葬已苕溪。
晚泊松江
作者：章宪
朝代：宋

长堤牵百丈，舴艋泝清漪。
山与残霞暝，水将秋色宜。
江寒征雁度，天远暮帆迟。
剩欲浮家去，烟波学子皮。
晚泊松江
作者：章宪
朝代：宋

长堤牵百丈，舴艋溯清漪。山与残霞暝，水将秋色宜。江寒征雁度，天远暮帆迟。剩欲浮家去，烟波学子皮。
松江谒王文孺令宰
作者：章宪
朝代：宋
体裁：七言律诗

暑退凉生过雨天，凫飞鹭浴暮江前。秋风小浪鸭头水，斜日轻帆燕尾船。青眼却欣逢地主，白头相对耸诗肩。林塘胜处开樽俎，只欠冰轮特地圆。
永归亭
作者：章宪
朝代：宋

吾慕曾夫子，舍瑟言所志。
所志则非邦，独契圣者意。
暮春春服成，从我才一二。
风乎林岫间，所乐有余味。
邈兮千载上，神交得冥契。
当知结驷非，不易穷阎是。
永归亭
作者：章宪
朝代：宋

吾慕曾夫子，舍瑟言所志。所志则非邦，独契圣者意。暮春春服成，从我才一二。风乎林岫间，所乐有馀味。邈兮千载上，神交得冥契。当知结驷非，不易穷阎是。
清旷堂
作者：章宪
朝代：宋
体裁：古风

吾慕仲公理，卜居乐清旷。兹焉惬吾愿，名堂以自况。我无适俗韵，且乏肉食相。何许寄吾生，栖迟翳穷巷。境幽有经行，心远无得丧。从容大化中，信是羲皇上。
清閟亭
作者：章宪
朝代：宋

吾慕韩昌黎，文章妙百世。
体物语尤工，赋竹夸清闷。
唯我独好之，则亦有深意。
虚中可受道，贯时无险易。
復苦魏文贞，直节而妩媚。
伊余清閟中，赏玩有遗味。
清閟亭
作者：章宪
朝代：宋

吾慕韩昌黎，文章妙百世。体物语尤工，赋竹誇清閟。唯我独好之，则亦有深意。虚中可受道，贯时无险易。复苦魏文贞，直节而妩媚。伊馀清閟中，赏玩有遗味。
漫庄
作者：章宪
朝代：宋
体裁：古风

何许明人眼，松间见古堂。泉声到棐几几，山影覆绳床。爱酒陶元亮，听蛙孔德璋。纷战蛮触，丘壑信难忘。
登齐云楼
作者：章宪
朝代：宋

飞楼缥缈瞰吴邦，表裏江湖自一方。
曲槛高窗云细薄，落霞孤鹜水苍茫。
固知兴废因时有，独觉江山共古长。
回首中原正愁思，不堪残日半规黄。
登齐云楼
作者：章宪
朝代：宋

飞楼缥缈瞰吴邦，表里江湖自一方。曲槛高窗云细薄，落霞孤鹜水苍茫。固知兴废因时有，独觉江山共古长。回首中原正愁思，不堪残日半规黄。
遐观亭
作者：章宪
朝代：宋

吾慕陶靖节，处约而平宽。涉园自成趣，矫首复遐观。我亦散游目，俛仰天地间。云烟自舒卷，湖岭相回环。永与形役谢，岂有俗虑干。想像斜川游，千载乃相关。
遐观亭
作者：章宪
朝代：宋

吾慕陶靖节，处约而平宽。
涉园自成趣，矫首復遐观。
我亦散游目，俛仰天地间。
云烟自舒卷，湖岭相迴环。
永与形役谢，岂有俗虑干。
想像斜川游，千载乃相关。
句
作者：章少隠
朝代：宋
体裁：句

片片梅花随雨脱，浑疑春雪堕林梢。
句
作者：章少隠
朝代：宋

片片梅花隨雨脫，渾疑春雪墮林梢。
丁未上巳重游龙隠岩
作者：章岘
朝代：宋
体裁：七言律诗

溪干舣棹访岩扉，危磴攀缘不欲归。垂乳滴声当佛座，宿云留润在僧衣。聊开禊席临流水，闲掷文竿到落晖。旅宦天涯甘寂寞，送春无意惜芳菲。
和李升之夜游漓江上
作者：章岘
朝代：宋

自笑无钱对菊花，天寒欲冷慢令赊。桄榔叶暗临江圃，茉莉香来酿酒家。月雾空濛萤照水，霜风萧瑟鹭眠沙。归寻独秀山前路，城角参横斗柄斜。
和李昇之夜游漓江上
作者：章岘
朝代：宋

自笑无钱对菊花，天寒欲冷慢令赊。
桄榔叶暗临江圃，茉莉香来酿酒家。
月雾空蒙萤照水，霜风萧瑟鹭眠沙。
归寻独秀山前路，城角参横斗柄斜。
治平丙午仲冬中浣游释迦寺登环翠阁
作者：章岘
朝代：宋

吏局区区得暇难，倚崖高阁暂登攀。群峰半出重林外，小艇横浮一水间。霜叶信风随鸟逝，晚云沉石伴僧闲。夕阳欲下犹回恋，更鼓清琴数弄还。
治平丙午仲冬中澣游释迦寺登环翠阁
作者：章岘
朝代：宋

吏局区区得暇难，倚崖高阁暂登攀。
羣峰半出重林外，小艇横浮一水间。
霜叶信风随鸟逝，晚云沉石伴僧闲。
夕阳欲下犹迴恋，更鼓清琴数弄还。
留题伏波岩
作者：章岘
朝代：宋

江澜洄洑囓山根，山裂岩开石室存。
溺鬼夜呼千嶂黑，蛰龙晨起一川浑。
金沙试决通泉脉，翠壁闲题破藓痕。
三伏几人逃畏暑，岂惟河朔有清尊。
留题伏波岩
作者：章岘
朝代：宋

江澜洄洑齧山根，山裂岩开石室存。溺鬼夜呼千嶂黑，蛰龙晨起一川浑。金沙试决通泉脉，翠壁闲题破藓痕。三伏几人逃畏暑，岂惟河朔有清尊。
留题龙隠岩
作者：章岘
朝代：宋
体裁：七言律诗

碧崖石室俯清涟，蟠蛰灵虬不记年。委蜕去为天下雨，抱珠归作洞中眠。照开雾脚澄溪月，滴破云根暗穴泉。负郭胜游虽信美，桑间留爱我无缘。
自龙隠岩泛舟至雉山
作者：章岘
朝代：宋
体裁：七言绝句

晴溪几曲度澄湾，朝涉龙岩晚雉山。林叟野僧休笑我，平生所得是官闲。
雉山
作者：章岘
朝代：宋

营邱水墨师，不识桂林山。半世阅渠画，今始陋坚顽。岭边千奇峰，浓绀梳云鬓。肩舆兀醉梦，所窥才一斑。偶投雉岩宿，洞穴穷孱颜。旁通赤明天，南极地所寰。更登云外顶，下视江湾湾。群仙无我笑，畏汝碧玉环。我久堕尘网，岁晚嗟良难。往来等幻化，南北俱乡关。却怜雪花儿，三生此山閒。愿力不汝无，永悟无所还。
雉山
作者：章岘
朝代：宋

营邱水墨师，不识桂林山。
半世阅渠画，今始陋坚顽。
岭边千奇峰，浓绀梳云鬓。
肩舆兀醉梦，所窥纔一斑。
偶投雉岩宿，洞穴穷孱颜。
旁通赤明天，南极地所寰。
更登云外顶，下视江湾湾。
羣仙无我笑，畏汝碧玉环。
我久堕尘网，岁晚嗟良难。
往来等幻化，南北俱乡关。
却怜雪花儿，三生此山閒。
愿力不汝无，永悟无所还。
如归亭
作者：章岷
朝代：宋

邑境人歌令尹贤，构亭裁址俯清涟。
风高送目帆侵日，秋霁凭阑水接天。
越茗似云邀客试，吴莼如线佐庖鲜。
政余授馆多投辖，费尽公田种秫钱。
如归亭
作者：章岷
朝代：宋

邑境人歌令尹贤，构亭裁址俯清涟。风高送目帆侵日，秋霁凭阑水接天。越茗似云邀客试，吴莼如线佐庖鲜。政馀授馆多投辖，费尽公田种秫钱。
如歸亭
作者：章岷
朝代：宋

邑境人歌令尹賢，構亭裁址俯清漣。
風高送目帆侵日，秋霽凭闌水接天。
越茗似雲邀客試，吳蓴如線佐庖鮮。
政餘授館多投轄，費盡公田種秫錢。
春日独登蓬莱阁
作者：章岷
朝代：宋

郡阁高檐半纳云，危栏徙倚惜芳辰。澄潮叠嶂新经雨，啼鸟开花各为春。案有笺毫难赋景，席无歌管懒邀宾。自怜莫厌登临数，即是葵丘代戍人。
春日独登蓬莱阁
作者：章岷
朝代：宋

郡阁高檐半纳云，危栏徙倚惜芳辰。
澄潮迭嶂新经雨，啼鸟开花各为春。
案有笺毫难赋景，席无歌管懒邀宾。
自怜莫厌登临数，即是葵丘代戍人。
春日獨登蓬萊閣
作者：章岷
朝代：宋

郡閣高檐半納雲，危欄徙倚惜芳辰。
澄潮疊嶂新經雨，啼鳥開花各爲春。
案有牋毫難賦景，席無歌管懶邀賓。
自憐莫厭登臨數，即是葵丘代戍人。
留題新建五雲亭
作者：章岷
朝代：宋

卧龍東嶺冠雲霞，亭面谿流對若耶。
秋霽獨先初夜月，春陰見盡滿城花。
疏篁遶檻棲寒雀，喬木依簷泊暮鴉。
紅燭未殘賓已醉，倚風歌管到人家。
留题新建五云亭
作者：章岷
朝代：宋

卧龙东岭冠云霞，亭面溪流对若耶。秋霁独先初夜月，春阴见尽满城花。疏篁绕槛栖寒雀，乔木依檐泊暮鸦。红烛未残宾已醉，倚风歌管到人家。
留题新建五云亭
作者：章岷
朝代：宋

卧龙东岭冠云霞，亭面溪流对若耶。
秋霁独先初夜月，春阴见尽满城花。
疏篁遶槛栖寒雀，乔木依檐泊暮鸦。
红烛未残宾已醉，倚风歌管到人家。
送梵才大师归天台
作者：章岷
朝代：宋

故山萝蔓锁云扉，几夕扁舟已梦归。莲社招贤移岁月，芝岩编句满珠玑。金刀拥雪新彫鬓，香裓欺兰旧赐衣。后夜吴门对霜月，怀师馀意在琴徽。
送梵才大师归天台
作者：章岷
朝代：宋

故山萝蔓锁云扉，几夕扁舟已梦归。
莲社招贤移岁月，芝岩编句满珠玑。
金刀拥雪新雕鬓，香祴欺兰旧赐衣。
后夜吴门对霜月，怀师余意在琴徽。
送梵才大師歸天台
作者：章岷
朝代：宋

故山蘿蔓鎖雲扉，幾夕扁舟已夢歸。
蓮社招賢移歲月，芝巖編句滿珠璣。
金刀擁雪新彫鬢，香祴欺蘭舊賜衣。
後夜吳門對霜月，懷師餘意在琴徽。
釣臺
作者：章岷
朝代：宋

乘興訪遺基，扁舟宿煙渚。
水凈寫天形，山空答人語。
風篁自成韵，霜葉紛如雨。
寒亭暮響清，饑猿夜啼苦。
疑將洞府接，似與人寰阻。
不羨重城中，喧喧聽笳鼓。
钓台
作者：章岷
朝代：宋

乘兴访遗基，扁舟宿烟渚。水净写天形，山空答人语。风篁自成韵，霜叶纷如雨。寒亭暮响清，饥猿夜啼苦。疑将洞府接，似与人寰阻。不羡重城中，喧喧听笳鼓。
钓台
作者：章岷
朝代：宋

乘兴访遗基，扁舟宿烟渚。
水凈写天形，山空答人语。
风篁自成韵，霜叶纷如雨。
寒亭暮响清，饥猿夜啼苦。
疑将洞府接，似与人寰阻。
不羡重城中，喧喧听笳鼓。
陪范公登承天寺竹閣
作者：章岷
朝代：宋

古寺依山起，幽軒對竹開。
翠陰當晝合，凉氣逼人來。
夜影疏排月，秋鞭瘦竹苔。
雙旌容託乘，此地舉茶杯。
陪范公登承天寺竹阁
作者：章岷
朝代：宋

古寺依山起，幽轩对竹开。翠阴当昼合，凉气逼人来。夜影疏排月，秋鞭瘦竹苔。双旌容托乘，此地举茶杯。
陪范公登承天寺竹阁
作者：章岷
朝代：宋

古寺依山起，幽轩对竹开。
翠阴当昼合，凉气逼人来。
夜影疏排月，秋鞭瘦竹苔。
双旌容託乘，此地举茶杯。
丁未上巳重遊龍隠巖
作者：章峴
朝代：宋

溪干艤棹訪巖扉，危磴攀緣不欲歸。
垂乳滴聲當佛座，宿雲留潤在僧衣。
聊開禊席臨流水，閑擲文竿到落暉。
旅宦天涯甘寂寞，送春無意惜芳菲。
和李昇之夜遊漓江上
作者：章峴
朝代：宋

自笑無錢對菊花，天寒欲冷慢令賒。
桄榔葉暗臨江圃，茉莉香來釀酒家。
月霧空濛螢照水，霜風蕭瑟鷺眠沙。
歸尋獨秀山前路，城角參橫斗柄斜。
治平丙午仲冬中澣遊釋迦寺登環翠閣
作者：章峴
朝代：宋

吏局區區得暇難，倚崖高閣暫登攀。
羣峰半出重林外，小艇橫浮一水間。
霜葉信風隨鳥逝，晚雲沉石伴僧閑。
夕陽欲下猶迴戀，更鼓清琴數弄還。
留題伏波巖
作者：章峴
朝代：宋

江瀾洄洑囓山根，山裂巖開石室存。
溺鬼夜呼千嶂黑，蟄龍晨起一川渾。
金沙試决通泉脈，翠壁閑題破蘚痕。
三伏幾人逃畏暑，豈惟河朔有清尊。
留題龍隠巖
作者：章峴
朝代：宋

碧崖石室俯清漣，蟠蟄靈虬不記年。
委蛻去爲天下雨，抱珠歸作洞中眠。
照開霧脚澄溪月，滴破雲根暗穴泉。
負郭勝遊雖信美，桑間留愛我無緣。
自龍隠巖泛舟至雉山
作者：章峴
朝代：宋

晴溪幾曲度澄灣，朝涉龍巖晚雉山。
林叟野僧休笑我，平生所得是官閑。
雉山
作者：章峴
朝代：宋

營邱水墨師，不識桂林山。
半世閱渠畫，今始陋堅頑。
嶺邊千奇峰，濃紺梳雲鬢。
肩輿兀醉夢，所窺纔一斑。
偶投雉巖宿，洞穴窮孱顔。
旁通赤明天，南極地所寰。
更登雲外頂，下視江灣灣。
羣仙無我笑，畏汝碧玉環。
我久墮塵網，歲晚嗟良難。
往來等幻化，南北俱鄉關。
却憐雪花兒，三生此山閒。
願力不汝無，永悟無所還。
步同乡张君垓壁韵
作者：章崇简
朝代：宋
体裁：七言律诗

当年杜老最风流，来往清江逸兴幽。西蜀好山宜入画，南龛佳景远舒眸。民安暂得琴书乐，岁宴间为麋鹿游。记得鄱阳张子韵，白云红日共悠悠。
步同鄉張君垓壁韻
作者：章崇簡
朝代：宋

當年杜老最風流，來往清江逸興幽。
西蜀好山宜入畫，南龕佳景遠舒眸。
民安暫得琴書樂，歲宴間爲麋鹿遊。
記得鄱陽張子韻，白雲紅日共悠悠。
留题石堂院
作者：章师古
朝代：宋
体裁：五言律诗

何处足清凉，山南古石堂。溪沙留虎迹，水影上僧房。万景因深僻，无人为发扬。侵苔写涩句，笔冻不成行。
留題石堂院
作者：章師古
朝代：宋

何處足清凉，山南古石堂。
溪沙留虎跡，水影上僧房。
萬景因深僻，無人爲發揚。
侵苔寫澀句，筆凍不成行。
游龙山
作者：章康
朝代：宋

名山久相望，今日为着屐。
到寺第一义，古松互蟠屈。
一一龙蛇形，风雷气萧瑟。
缨络桧两株，皆数百年物。
灯耿青荧荧，像设暗金碧。
空廊极徘徊，老屋共崪兀。
僧房小槃礴，西原访泉石。
于其最幽绝，似可便筑室。
因而思古人，多有爱山癖。
要之亦何为，一赏事已毕。
上方不及登，尚或俟他日。
无非会心处，妙同箭锋直。
山灵谓何如，移文兹不必。
作诗留山中，併可告来辙。
游龙山
作者：章康
朝代：宋

名山久相望，今日为著屐。到寺第一义，古松互蟠屈。一一龙蛇形，风雷气萧瑟。缨络桧两株，皆数百年物。灯耿青荧荧，像设暗金碧。空廊极徘徊，老屋共崒兀。僧房小槃礴，西原访泉石。于其最幽绝，似可便筑室。因而思古人，多有爱山癖。要之亦何为，一赏事已毕。上方不及登，尚或俟他日。无非会心处，妙同箭锋直。山灵谓何如，移文兹不必。作诗留山中，并可告来辙。
秋兴
作者：章康
朝代：宋
体裁：五言律诗

有客凋双鬓，吟秋费几诗。天高鸟去疾，云薄雨来迟。日落山川迥，风回草木悲。追寻十年事，伫立独多时。
秋興
作者：章康
朝代：宋

有客凋雙鬢，吟秋費幾詩。
天高鳥去疾，雲薄雨來遲。
日落山川迥，風回草木悲。
追尋十年事，佇立獨多時。
詩一首
作者：章康
朝代：宋

掩關作夏計，長日獨清坐。
戎葵競自花，安榴粲成朵。
時芳詎容歇，幽賞無不可。
微風忽吹來，諒亦深知我。
诗一首
作者：章康
朝代：宋
体裁：古风

掩关作夏计，长日独清坐。戎葵竞自花，安榴粲成朵。时芳讵容歇，幽赏无不可。微风忽吹来，谅亦深知我。
迁居亲戚携酒见过
作者：章康
朝代：宋
体裁：七言律诗

老吾元住雪边崖，万事无堪两鬓华。顷岁西河方借宅，今年东野又般家。巷深政恐难邀客，地空何妨学种花。多谢所亲相暖热，新生涯即旧生涯。
遊龍山
作者：章康
朝代：宋

名山久相望，今日爲著屐。
到寺第一義，古松互蟠屈。
一一龍蛇形，風雷氣蕭瑟。
纓絡檜兩株，皆數百年物。
燈耿青熒熒，像設暗金碧。
空廊極徘徊，老屋共崪兀。
僧房小槃礴，西原訪泉石。
於其最幽絕，似可便築室。
因而思古人，多有愛山癖。
要之亦何爲，一賞事已畢。
上方不及登，尚或俟他日。
無非會心處，妙同箭鋒直。
山靈謂何如，移文茲不必。
作詩留山中，併可告來轍。
遷居親戚携酒見過
作者：章康
朝代：宋

老吾元住雪邊崖，萬事無堪兩鬢華。
頃歲西河方借宅，今年東野又般家。
巷深政恐難邀客，地空何妨學種花。
多謝所親相暖熱，新生涯即舊生涯。
句
作者：章得象
朝代：宋

一麾远在百蛮中。千寻练挂双流瀑。
句
作者：章得象
朝代：宋

万顷波心露一拳，不知星落是何年。天面长虹一鉴痕，直通南北两山春。唯有梅花报春早，雪中传信过江干。青草瘴深卢橘熟，黄梅雨歇荔枝红。一麾远在百蛮中。千寻练挂双流瀑。
句·其一
作者：章得象
朝代：宋

万顷波心露一拳，不知星落是何年。
句·其一
作者：章得象
朝代：宋

萬頃波心露一拳，不知星落是何年。
句·其二
作者：章得象
朝代：宋

天面長虹一鑑痕，直通朝北兩山春。
句·其二
作者：章得象
朝代：宋

天面长虹一鑑痕，直通朝北两山春。
句·其五
作者：章得象
朝代：宋

一麾远在百蛮中。
句·其五
作者：章得象
朝代：宋

一麾遠在百蠻中。
句·其六
作者：章得象
朝代：宋

千寻练挂双流瀑。
句·其六
作者：章得象
朝代：宋

千尋練掛雙流瀑。
句·其四
作者：章得象
朝代：宋

青草瘴深卢橘熟，黄梅雨歇荔枝红。
句·其四
作者：章得象
朝代：宋

青草瘴深盧橘熟，黄梅雨歇荔枝紅。
国清寺
作者：章得象
朝代：宋
体裁：七言律诗

松韵萧骚十里清，入门毛骨冷如冰。题诗已有丹青笔，悟法应多黑白僧。风雨祇疑双涧瀑，星辰长认上方灯。来游不是忘机客，谁到云峰第一层。
國清寺
作者：章得象
朝代：宋

松韻蕭騷十里清，入門毛骨冷如冰。
題詩已有丹青筆，悟法應多黑白僧。
風雨祇疑雙澗瀑，星辰長認上方燈。
來游不是忘機客，誰到雲峰第一層。
媚涟亭
作者：章得象
朝代：宋
体裁：七言绝句

祇见万山连瘴海，不知何处是长安。百蛮梯尽来重译，千古轮摧恨七盘。
媚漣亭
作者：章得象
朝代：宋

祇見萬山連瘴海，不知何處是長安。
百蠻梯盡來重譯，千古輪摧恨七盤。
峡山飞来寺
作者：章得象
朝代：宋

澄江诘曲峡中天，远使归时驻画船。久别忽经星一纪，暂来才见月三弦。劳生草草真徒尔，陈迹依依亦怆然。回首越城何处是，山南渺莽祇云烟。
峡山飞来寺
作者：章得象
朝代：宋

澄江诘曲峡中天，远使归时驻画船。
久别忽轻星一纪，暂来纔见月三弦。
劳生草草真徒尔，陈迹依依亦怆然。
回首越城何处是，山南渺莽祇云烟。
峽山飛來寺
作者：章得象
朝代：宋

澄江詰曲峽中天，遠使歸時駐畫船。
久別忽輕星一紀，暫來纔見月三弦。
勞生草草真徒爾，陳迹依依亦愴然。
回首越城何處是，山南渺莽祇雲煙。
放鉢石
作者：章得象
朝代：宋

石上曾經轉鉢盂，石邊南北路崎嶇。
行人見石空嗟嘆，還識西來意也無。
放钵石
作者：章得象
朝代：宋

石上曾经转钵盂，石边南北路崎岖。行人见石空嗟叹，还识西来意也无。
放钵石
作者：章得象
朝代：宋

石上曾经转钵盂，石边南北路崎岖。
行人见石空嗟嘆，还识西来意也无。
桐柏崇道觀
作者：章得象
朝代：宋

萬仞攀蘿上翠岑，豁然平地九峰心。
參差珠樹和雲出，咫尺丹霄有路尋。
洞口碧畦長種玉，壇邊古篆欲生金。
桑田未變桃先熟，唯見蓬萊水淺深。
桐柏崇道观
作者：章得象
朝代：宋
体裁：七言律诗

万仞攀萝上翠岑，豁然平地九峰心。参差珠树和云出，咫尺丹霄有路寻。洞口碧畦长种玉，坛边古篆欲生金。桑田未变桃先熟，唯见蓬莱水浅深。
植萱亭
作者：章得象
朝代：宋
体裁：七言绝句

凌江清浅绕城流，庾岭南边第一州。惟有梅花传远信，祇凭萱草缓离忧。
植萱亭
作者：章得象
朝代：宋

凌江清淺繞城流，庾嶺南邊第一州。
惟有梅花傳遠信，祇憑萱草緩離憂。
玉光亭
作者：章得象
朝代：宋
体裁：七言绝句

千层怀玉对轩窗，池上新亭号玉光。祇此便堪为吏隐，神仙官职水云乡。
玉光亭
作者：章得象
朝代：宋

千層懷玉對軒窗，池上新亭號玉光。
祇此便堪爲吏隱，神仙官職水雲鄉。
留題寶相寺
作者：章得象
朝代：宋

天台四面翠如屏，洞穴幽奇地最靈。
百尺巖中真像在，千年澗畔古松青。
路傍斷石留神迹，壁上遺文缺舊銘。
我是丹丘仙郡守，暫來猶似覺魂醒。
留题宝相寺
作者：章得象
朝代：宋
体裁：七言律诗

天台四面翠如屏，洞穴幽奇地最灵。百尺岩中真像在，千年涧畔古松青。路傍断石留神迹，壁上遗文缺旧铭。我是丹丘仙郡守，暂来犹似觉魂醒。
端午閤帖子
作者：章得象
朝代：宋
体裁：五言绝句

清晓会披香，朱丝续命长。一丝增一岁，万缕献君王。
送僧归护国寺
作者：章得象
朝代：宋

京尘拂尽一囊轻，归思飘然入杳冥。
五两风高飞榜急，八重山秀倚天青。
供花林鸟窥禅熟，闻呪潭龙起蛰醒。
他日可容攀社侣，篮舆终待叩松扃。
送僧归护国寺
作者：章得象
朝代：宋

京尘拂尽一囊轻，归思飘然入杳冥。五两风高飞榜急，八重山秀倚天青。供花林鸟窥禅熟，闻咒潭龙起蛰醒。他日可容攀社侣，篮舆终待叩松扃。
送僧歸護國寺
作者：章得象
朝代：宋

京塵拂盡一囊輕，歸思飄然入杳冥。
五兩風高飛榜急，八重山秀倚天青。
供花林鳥窺禪熟，聞呪潭龍起蟄醒。
他日可容攀社侶，籃輿終待叩松扃。
送张无梦归天台
作者：章得象
朝代：宋
体裁：七言律诗

琼台东畔倚岧峣，缥缈烟霞切绛霄。门外杉松尽颠怪，云中鸡犬自逍遥。水流玉洞桃花出，风过星坛桂子飘。蕙帐已空三径在，可怜猿鹤共无憀。
送張無夢歸天台
作者：章得象
朝代：宋

瓊臺東畔倚岧嶢，縹緲煙霞切絳霄。
門外杉松盡顛怪，雲中雞犬自逍遙。
水流玉洞桃花出，風過星壇桂子飄。
蕙帳已空三徑在，可憐猿鶴共無憀。
送梵才大师归天台
作者：章得象
朝代：宋
体裁：五言律诗

京寺栖禅久，霞城去路长。江波收积潦，风信促归航。坐榻新蒲稳，斋盂早稻香。遥知掩扉处，森斗万峰傍。
送梵才大師歸天台
作者：章得象
朝代：宋

京寺棲禪久，霞城去路長。
江波收積潦，風信促歸航。
坐榻新蒲穩，齋盂早稻香。
遙知掩扉處，森斗萬峰傍。
題山宮法安院·其一
作者：章得象
朝代：宋

路入青青數里松，上方樓閣一重重。
千尋練掛雙流瀑，六曲屏開四面峰。
幽鷺獨翹藏翠竹，啼猿相對答疏鐘。
留連不忍催歸騎，回首斜陽煙霧濃。
題山宮法安院·其二
作者：章得象
朝代：宋

山家門徑鎖寒松，更向煙蘿第幾重。
幽鳥啼花歸舊谷，應龍飛雨過前峰。
分持皂蓋歌千騎，入冠黄扉祿萬鍾。
一見高吟重興感，清名長在木陰濃。
題延慶院
作者：章得象
朝代：宋

碧澗連龍穴，層巒倚括蒼。
無時似風雨，繞院盡松篁。
路僻人難到，僧閑日自長。
勝游應不負，三度屆雲房。
題明慶塔院
作者：章得象
朝代：宋

步步雲梯徹上層，回頭自覺欲飛騰。
頻來不是塵中客，久住偏宜物外僧。
下寺鐘聲沈地底，前峰塔影落階稜。
憑闌未盡吟詩興，卻擬乘閑更一登。
題東掖山承山院
作者：章得象
朝代：宋

聞說新庵叫白蓮，五峰環繞布金田。
虎溪社共何人繼，佛龕燈從幾代傳。
嵐色排空長似畫，松枝偃蓋不知年。
勞生已作歸休計，願解塵纓結凈緣。
題靈康廟
作者：章得象
朝代：宋

白鶴何年入紫氛，空餘靈迹廟猶存。
巖崖暗鎖雲根老，堂殿陰連海氣昏。
潮上神烏鳴祭鼓，夜深鬼火照祠門。
遼天歸嘆桑田事，應與麻姑子細論。
题东掖山承天院
作者：章得象
朝代：宋

闻说新庵号白莲，五峰环绕布金田。虎溪社共何人继，佛龛灯从几代传。岚色排空长似画，松枝偃盖不知年。劳生已作归休计，愿解尘缨结净缘。
题东掖山承山院
作者：章得象
朝代：宋

闻说新庵叫白莲，五峰环绕布金田。
虎溪社共何人继，佛龛灯从几代传。
岚色排空长似画，松枝偃盖不知年。
劳生已作归休计，愿解尘缨结凈缘。
题山宫法安院
作者：章得象
朝代：宋

路入青青数里松，上方楼阁一重重。千寻练挂双流瀑，六曲屏开四面峰。幽鹭独翘藏翠竹，啼猿相对答疏钟。留连不忍催归骑，回首斜阳烟雾浓。山家门径锁寒松，更向烟萝第几重。幽鸟啼花归旧谷，应龙飞雨过前峰。分持皂盖歌千骑，入冠黄扉禄万钟。一见高吟重兴感，清名长在木阴浓。
题山宫法安院·其一
作者：章得象
朝代：宋
体裁：七言律诗

路入青青数里松，上方楼阁一重重。千寻练挂双流瀑，六曲屏开四面峰。幽鹭独翘藏翠竹，啼猿相对答疏钟。留连不忍催归骑，回首斜阳烟雾浓。
题山宫法安院·其二
作者：章得象
朝代：宋
体裁：七言律诗

山家门径锁寒松，更向烟萝第几重。幽鸟啼花归旧谷，应龙飞雨过前峰。分持皂盖歌千骑，入冠黄扉禄万钟。一见高吟重兴感，清名长在木阴浓。
题延庆院
作者：章得象
朝代：宋

碧涧连龙穴，层峦倚括苍。
无时似风雨，绕院尽松篁。
路僻人难到，僧闲日自长。
胜游应不负，三度届云房。
题延庆院
作者：章得象
朝代：宋

碧涧连龙穴，层峦倚栝苍。无时似风雨，绕院尽松篁。路僻人难到，僧闲日自长。胜游应不负，三度届云房。
题明庆塔院
作者：章得象
朝代：宋
体裁：七言律诗

步步云梯彻上层，回头自觉欲飞腾。频来不是尘中客，久住偏宜物外僧。下寺钟声沈地底，前峰塔影落阶棱。凭阑未尽吟诗兴，却拟乘闲更一登。
题灵康庙
作者：章得象
朝代：宋

白鹤何年入紫氛，空余灵迹庙犹存。
岩崖暗锁云根老，堂殿阴连海气昏。
潮上神乌鸣祭鼓，夜深鬼火照祠门。
辽天归嘆桑田事，应与麻姑子细论。
题灵康庙
作者：章得象
朝代：宋

白鹤何年入紫氛，空馀灵迹庙犹存。岩崖暗锁云根老，堂殿阴连海气昏。潮上神乌鸣祭鼓，夜深鬼火照祠门。辽天归叹桑田事，应与麻姑子细论。
句·其一
作者：章惇
朝代：宋

天面長虹一鑒痕，直通南北兩山春。
句·其三
作者：章惇
朝代：宋

自奉鸞臺直，叨隨陟降蹤。
共陳尊聖嗣，屢請罷軍容。
句·其三
作者：章惇
朝代：宋
体裁：句

自奉鸾台直，叨随陟降踪。共陈尊圣嗣，屡请罢军容。
句·其二
作者：章惇
朝代：宋
体裁：句

天面长虹一鉴痕，直通南北两山春。
句·其二
作者：章惇
朝代：宋

每聞同列進，不覺寸心忙。
句·其二
作者：章惇
朝代：宋

每闻同列进，不觉寸心忙。
句·其二
作者：章惇
朝代：宋

每闻同列进，不觉寸心忙。自奉鸾台直，叨随陟降踪。共陈尊圣嗣，屡请罢军容。
和蒲宗孟游虎丘因书钱塘旧游
作者：章惇
朝代：宋
体裁：七言律诗

传闻城角舣行舟，自拥笙歌选胜游。偶为寒江阻潮汐，再容清赏属林丘。燕回吴苑风和雪，梦断钱塘月满楼。尽把苏杭好烟景，醉吟将去诧东州。
和蒲宗孟遊虎丘因書錢塘舊遊
作者：章惇
朝代：宋

傳聞城角艤行舟，自擁笙歌選勝遊。
偶爲寒江阻潮汐，再容清賞屬林丘。
燕回吳苑風和雪，夢斷錢塘月滿樓。
盡把蘇杭好煙景，醉吟將去詫東州。
寄苏子瞻
作者：章惇
朝代：宋

君方阳羡卜新居，我亦吴门葺旧庐。
身外浮云轻土苴，眼前陈迹付籧篨。
涧声山色苍云上，花影溪光罨画余。
他日扁舟约来往，共将诗酒狎樵渔。
寄苏子瞻
作者：章惇
朝代：宋

君方阳羡卜新居，我亦吴门葺旧庐。身外浮云轻土苴，眼前陈迹付籧篨。涧声山色苍云上，花影溪光罨画馀。他日扁舟约来往，共将诗酒狎樵渔。
寄蘇子瞻
作者：章惇
朝代：宋

君方陽羨卜新居，我亦吳門葺舊廬。
身外浮雲輕土苴，眼前陳跡付籧篨。
澗聲山色蒼雲上，花影溪光罨畫餘。
他日扁舟約來往，共將詩酒狎樵漁。
岁穷雨夜独卧山斋
作者：章惇
朝代：宋

岁晏云深谁与游，岩房终夜雨如秋。
不知海上三山梦，何似人间万户侯。
栽桐竹
作者：章惇
朝代：宋
体裁：五言绝句

种竹期龙至，栽桐待凤来。他年跨辽海，经此一徘徊。
栽桐竹
作者：章惇
朝代：宋

種竹期龍至，栽桐待鳳來。
他年跨遼海，經此一徘徊。
梅山歌
作者：章惇
朝代：宋

开梅山，开梅山，梅山万仞摩星躔。扪萝鸟道十步九曲折，时有僵木横崖巅。肩摩直下视南岳，回首蜀道犹平川。人家迤逦见板屋，火耕硗多畬田。穿堂之鼓堂壁悬，两头击鼓歌声传。长藤酌酒跪而饮，何物爽口盐为先。白巾裹髻衣错结，野花山果青垂肩。如今丁口渐繁息，世界虽异如桃源。熙宁天子圣虑远，命将传檄令开边。给牛贷种使开恳，植桑种稻输缗钱。不持寸刃得地一千里，王道荡荡尧为天。大开庠序明礼教，抚柔新俗威无专。小臣作诗备雅乐，梅山之崖诗可镌。此诗可勒不可泯，颂声千古长潺潺。
梅山歌
作者：章惇
朝代：宋

开梅山，开梅山，梅山万仞摩星躔。
扪萝鸟道十步九曲折，时有僵木横崖巓。
肩摩直下视南岳，迴首蜀道犹平川。
人家迤逦见板屋，火耕硗多畬田。
穿堂之鼓堂壁悬，两头击鼓歌声传。
长藤酌酒跪而饮，何物爽口盐为先。
白巾裹髻衣错结，野花山果青垂肩。
如今丁口渐繁息，世界虽异如桃源。
熙宁天子圣虑远，命将传檄令开边。
给牛贷种使开恳，植桑种稻输缗钱。
不持寸刃得地一千里，王道荡荡尧为天。
大开庠序明礼教，抚柔新俗威无专。
小臣作诗备雅乐，梅山之崖诗可镌。
此诗可勒不可泯，颂声千古长潺潺。
梅山歌
作者：章惇
朝代：宋

開梅山，開梅山，梅山萬仞摩星躔。
捫蘿鳥道十步九曲折，時有僵木橫崖巓。
肩摩直下視南岳，迴首蜀道猶平川。
人家迤邐見板屋，火耕磽多畬田。
穿堂之鼓堂壁懸，兩頭擊鼓歌聲傳。
長藤酌酒跪而飲，何物爽口鹽爲先。
白巾裹髻衣錯結，野花山果青垂肩。
如今丁口漸繁息，世界雖異如桃源。
熙寧天子聖慮遠，命將傳檄令開邊。
給牛貸種使開懇，植桑種稻輸緡錢。
不持寸刃得地一千里，王道蕩蕩堯爲天。
大開庠序明禮教，撫柔新俗威無專。
小臣作詩備雅樂，梅山之崖詩可鐫。
此詩可勒不可泯，頌聲千古長潺潺。
歲窮雨夜獨臥山齋
作者：章惇
朝代：宋

歲晏雲深誰與遊，巖房終夜雨如秋。
不知海上三山夢，何似人間萬戶侯。
清明日赴玉津园宴
作者：章惇
朝代：宋

南园高宴宠师臣，盛事仍随节物新。劝饯满倾仙室酒，赐花分得汉宫春。三朝主眷优元弼，五福天教萃一身。自惜云龙如此少，因公重感涕沾巾。
清明日赴玉津园宴
作者：章惇
朝代：宋

南园高讌宠师臣，盛事仍随节物新。
劝饯满倾仙室酒，赐花分得汉宫春。
三朝主眷优元弼，五福天教萃一身。
自惜云龙如此少，因公重感涕霑巾。
清明日赴玉津園宴
作者：章惇
朝代：宋

南園高讌寵師臣，盛事仍隨節物新。
勸餞滿傾仙室酒，賜花分得漢宮春。
三朝主眷優元弼，五福天教萃一身。
自惜雲龍如此少，因公重感涕霑巾。
游虎丘次韵
作者：章惇
朝代：宋
体裁：七言律诗

阖闾城外小层峦，瘦竹寒松数里间。并岸逢僧知近寺，入门凿石渐登山。纯钩剑化空池在，幽独诗成白日闲。游客幸无官事束，何须斋舫敛昏还。
紫閣
作者：章惇
朝代：宋

我生山水鄉，習得山中樂。
每觀唐人詩，夢寐思紫閣。
欲爲秦山行，常苦道路邈。
君言舊曾遊，使我心踴躍。
我今既西來，而子滯天角。
雲山空在眼，詩酒乖侑酢。
誰題壁間詩，歲久墨色薄。
人生定能幾，當此感離索。
積靄浮青春，落日滿巖壑。
驪龍儼將駕，顧我猶淹泊。
紫阁
作者：章惇
朝代：宋
体裁：古风

我生山水乡，习得山中乐。每观唐人诗，梦寐思紫阁。欲为秦山行，常苦道路邈。君言旧曾游，使我心踊跃。我今既西来，而子滞天角。云山空在眼，诗酒乖侑酢。谁题壁间诗，岁久墨色薄。人生定能几，当此感离索。积霭浮青春，落日满岩壑。骊龙俨将驾，顾我犹淹泊。
謝劉子先贈酒
作者：章惇
朝代：宋

洞霄宮裏一閑人，東府西樞老舊臣。
多謝姑蘇賢太守，殷勤分送洞庭春。
谢刘子先赠酒
作者：章惇
朝代：宋

洞霄宫裏一闲人，东府西枢老旧臣。
多谢姑苏贤太守，殷勤分送洞庭春。
谢刘子先赠酒
作者：章惇
朝代：宋

洞霄宫里一闲人，东府西枢老旧臣。多谢姑苏贤太守，殷勤分送洞庭春。
贈陶辰州·其一
作者：章惇
朝代：宋

善戰無如新息侯，漢兵才渡綠蘿洲。
愛君挽我陶溪粟，直到牂牁水口頭。
贈陶辰州·其二
作者：章惇
朝代：宋

使介直登雙御閣，州符就領五蠻溪。
爭雄白鵲臨崖鬬，憶子玄猿繞澗啼。
赠陶辰州
作者：章惇
朝代：宋

使介直登双御阁，州符就领五蛮溪。争雄白鹊临崖斗，忆子玄猿绕涧啼。
赠陶辰州·其一
作者：章惇
朝代：宋

善战无如新息侯，汉兵才渡绿萝洲。
爱君挽我陶溪粟，直到牂牁水口头。
赠陶辰州·其二
作者：章惇
朝代：宋

使介直登双御阁，州符就领五蛮溪。
争雄白鹊临崖鬬，忆子玄猿绕涧啼。
过石醋铺
作者：章惇
朝代：宋

瘴霭潜消瑞气和，梅峰千里阔烟萝。
人逢杂堠虽云远，路在好山宁厌多。
啼鸟丛篁传木杪，瀑泉碎玉激岩阿。
欲留征驭迟迟云，公檄催人不奈何。
过石醋铺
作者：章惇
朝代：宋

瘴霭潜消瑞气和，梅峰千里阔烟萝。人逢杂堠虽云远，路在好山宁厌多。啼鸟丛篁传木杪，瀑泉碎玉激岩阿。欲留征驭迟迟去，公檄催人不奈何。
遊虎丘次韻
作者：章惇
朝代：宋

闔閭城外小層巒，瘦竹寒松數里間。
並岸逢僧知近寺，入門鑿石漸登山。
純鉤劍化空池在，幽獨詩成白日閑。
遊客幸無官事束，何須齋舫斂昏還。
過石醋鋪
作者：章惇
朝代：宋

瘴靄潛消瑞氣和，梅峰千里闊煙蘿。
人逢雜堠雖云遠，路在好山寧厭多。
啼鳥叢篁傳木杪，瀑泉碎玉激巖阿。
欲留征馭遲遲云，公檄催人不奈何。
題李邦直蒙江初雪圖
作者：章惇
朝代：宋

江頭微雪北風騙，憶泊武昌舟尾時。
潮來浪打船欲破，擁被醉眠人不知。
题李邦直蒙江初雪图
作者：章惇
朝代：宋
体裁：七言绝句

江头微雪北风骗，忆泊武昌舟尾时。潮来浪打船欲破，拥被醉眠人不知。
凝真宮
作者：章憑
朝代：宋

昔人騰碧落，餘地掃巖隈。
石壁雲長在，松梢風自來。
暗扉通浩蕩，古蔓接崔嵬。
更欲窮幽隠，仙源路已回。
流花亭
作者：章憑
朝代：宋

亭榜得佳名，山鬟擁翠闉。
風流傳晉客，談笑憶秦人。
水出桃源路，花浮洞府春。
未應迷俗駕，行處是通津。
石橋
作者：章憑
朝代：宋

昔聞天台山，方廣寺尤勝。
石梁元自成，茶花隨所應。
見此絕世蹤，嗟我拘三乘。
更聽寒泉聲，不獨發清興。
題山宮法安院
作者：章憑
朝代：宋

山家門逕鎖寒松，更向烟蘿第幾重。
幽鳥啼花歸舊谷，應龍飛雨過前峰。
分持皂蓋歌千騎，入冠黄扉祿萬鍾。
一見高吟重興感，清名長在木陰濃。
題靈康廟
作者：章憑
朝代：宋

山邊清氣擁祥氛，遺跡流傳漢史存。
金殿已頒新號美，劍崖猶隠舊痕昏。
據簷焚鼎驚魚市，浮蓋呼風過海門。
千里陰功誠不淺，紛紛餘事豈須論。
復軒歌
作者：章憲
朝代：宋

洞視兮八荒，了無物兮往無旁。
往古來今兮無際，起復代謝兮不失吾常。
復乎，復乎。
吾所寓兮廣莫之野，而無何有之鄉。
挽著作王先生蘋·其一
作者：章憲
朝代：宋

伊洛流風在，丘軻道德尊。
遺經啟幽眇，後學有淵源。
鑽仰知由戶，衰遲阻及門。
三年思晬面，一旦絕微言。
挽著作王先生蘋·其三
作者：章憲
朝代：宋

西觀才黔突，題輿卻佐州。
濟時卑管晏，齎志在春秋。
曖曖孤雲沒，沈沈厚夜幽。
升堂聞禮樂，終覺愧程仇。
挽著作王先生蘋·其二
作者：章憲
朝代：宋

行義時逢可，澤民事卻睽。
斯文猶有寄，俗學豈終迷。
不復等三鱣，空聞見白雞。
誅茅方檇李，卜葬已苕溪。
晚泊松江
作者：章憲
朝代：宋

長堤牽百丈，舴艋泝清漪。
山與殘霞暝，水將秋色宜。
江寒征雁度，天遠暮帆遲。
賸欲浮家去，煙波學子皮。
松江謁王文孺令宰
作者：章憲
朝代：宋

暑退涼生過雨天，鳧飛鷺浴暮江前。
秋風小浪鴨頭水，斜日輕帆燕尾船。
青眼卻欣逢地主，白頭相對聳詩肩。
林塘勝處開樽俎，只欠冰輪特地圓。
永歸亭
作者：章憲
朝代：宋

吾慕曾夫子，舍瑟言所志。
所志則非邦，獨契聖者意。
暮春春服成，從我才一二。
風乎林岫間，所樂有餘味。
邈兮千載上，神交得冥契。
當知結駟非，不易窮閻是。
清曠堂
作者：章憲
朝代：宋

吾慕仲公理，卜居樂清曠。
茲焉愜吾願，名堂以自況。
我無適俗韻，且乏肉食相。
何許寄吾生，棲遲翳窮巷。
境幽有經行，心遠無得喪。
從容大化中，信是羲皇上。
清閟亭
作者：章憲
朝代：宋

吾慕韓昌黎，文章妙百世。
體物語尤工，賦竹誇清悶。
唯我獨好之，則亦有深意。
虛中可受道，貫時無險易。
復苦魏文貞，直節而嫵媚。
伊餘清閟中，賞玩有遺味。
漫莊
作者：章憲
朝代：宋

何許明人眼，松間見古堂。
泉聲到棐几幾，山影覆繩牀。
愛酒陶元亮，聽蛙孔德璋。
紛戰蠻觸，丘壑信難忘。
登齊雲樓
作者：章憲
朝代：宋

飛樓縹緲瞰吳邦，表裏江湖自一方。
曲檻高窗雲細薄，落霞孤鶩水蒼茫。
固知興廢因時有，獨覺江山共古長。
回首中原正愁思，不堪殘日半規黄。
遐觀亭
作者：章憲
朝代：宋

吾慕陶靖節，處約而平寬。
涉園自成趣，矯首復遐觀。
我亦散遊目，俛仰天地間。
雲煙自舒卷，湖嶺相迴環。
永與形役謝，豈有俗慮干。
想像斜川遊，千載乃相關。
过清远大家峡
作者：章才邵
朝代：宋

岩头风急树攲斜，溪畔渔樵十数家。老尽往来名利客，年年秋水映芦花。
过清远大家峡
作者：章才邵
朝代：宋

岩头风急树欹斜，溪畔渔樵十数家。
老尽往来名利客，年年秋水映芦花。
进月堂
作者：章才邵
朝代：宋
体裁：七言律诗

不将帘幕碍虚空，为爱清光入室中。满目尽成金色界，胜游宁羡水晶宫。世缘淡泊尤相称，心镜圆明总一同。长照金樽歌酒乐，争如此境乐无穷。
進月堂
作者：章才邵
朝代：宋

不將簾幕礙虛空，爲愛清光入室中。
滿目盡成金色界，勝游寧羨水晶宮。
世緣淡泊尤相稱，心鏡圓明總一同。
長照金樽歌酒樂，爭如此境樂無窮。
過清遠大家峽
作者：章才邵
朝代：宋

巖頭風急樹欹斜，溪畔漁樵十數家。
老盡往來名利客，年年秋水映蘆花。
題嚴子陵釣臺
作者：章才邵
朝代：宋

短櫂夷猶七里灘，人亡依舊水光寒。
漢家名節君知否，盡在君家一釣竿。
题严子陵钓台
作者：章才邵
朝代：宋
体裁：七言绝句

短棹夷犹七里滩，人亡依旧水光寒。汉家名节君知否，尽在君家一钓竿。
設醮洞霄因以古詩記其事
作者：章承道
朝代：宋

鶴鳴在野聲聞天，靈壇夜醮朝群仙。
群仙乘風駕雲軿，一一來自虛皇前。
玉鑪不散香凝煙，火中金縷光相連。
仙官謂我帝所憐，百拜向帝臣有言，願乞臣母千斯年。
设醮洞霄因以古诗记其事
作者：章承道
朝代：宋

鹤鸣在野声闻天，灵坛夜醮朝群仙。群仙乘风驾云軿，一一来自虚皇前。玉炉不散香凝烟，火中金缕光相连。仙官谓我帝所怜，百拜向帝臣有言，愿乞臣母千斯年。
设醮洞霄因以古诗记其事
作者：章承道
朝代：宋

鹤鸣在野声闻天，灵坛夜醮朝群仙。
群仙乘风驾云軿，一一来自虚皇前。
玉鑪不散香凝烟，火中金缕光相连。
仙官谓我帝所怜，百拜向帝臣有言，愿乞臣母千斯年。
水調歌頭
作者：章斯才
朝代：宋

帝念重湖遠，使者選清強。關西夫子人傑，攪轡出鴛行。熊楚一天坐鎮，虎節三臺更歷，號令肅秋霜。褰帷間風俗，原隰總生光。瞻南極，朝北斗，酌霞觴。潢池息浪奏凱，籌餉屬蕭張。一點眉間多，一札日邊有詔，香案侍東皇。歲歲蓬壺宴，好景對棖黃。
水調歌頭
作者：章斯才
朝代：宋

秋老楚天闊，光粲極南星。鬱蔥瑞靄浮動，湘水舞湘靈。方啟流虹華旦，恰值紱麟彌月，嘉會慶千齡。維嶽絳神處，玉印注長生。衣袞繡，袍練鵲，紐雙縈。民氣和樂，雁到回地作歡聲。楚觀連天境界，四景撩人風物，身世自蓬瀛。剩酌金貂醁，飛詔到臨蒸。
水调歌头 其一 寿提刑
作者：章斯才
朝代：宋

帝念重湖远，使者选清强。关西夫子人杰，揽辔出鸳行。熊楚一天坐镇，虎节三台更历，号令肃秋霜。褰帷间风俗，原隰总生光。瞻南极，朝北斗，酌霞觞。潢池息浪奏凯，筹饷属萧张。一点眉间多，一札日边有诏，香案侍东皇。岁岁蓬壶宴，好景对枨黄。
水调歌头 其二 寿杨宪
作者：章斯才
朝代：宋

秋老楚天阔，光粲极南星。郁葱瑞霭浮动，湘水舞湘灵。方启流虹华旦，恰值绂麟弥月，嘉会庆千龄。维岳降神处，玉印注长生。衣衮绣，袍练鹊，纽双萦。民气和乐，雁到回地作欢声。楚观连天境界，四景撩人风物，身世自蓬瀛。剩酌金貂醁，飞诏到临蒸。
水调歌头·帝念重湖远
作者：章斯才
朝代：宋
体裁：词

帝念重湖远，使者选清强。关西夫子人杰，搅辔出鸳行。熊楚一天坐镇，虎节三台更历，号令肃秋霜。褰帷间风俗，原隰总生光。瞻南极，朝北斗，酌霞觞。潢池息浪奏凯，筹饷属萧张。一点眉间多，一札日边有诏，香案侍东皇。岁岁蓬壶宴，好景对枨黄。
水调歌头·秋老楚天阔
作者：章斯才
朝代：宋
体裁：词

秋老楚天阔，光粲极南星。
郁葱瑞霭浮动，湘水舞湘灵。
方启流虹华旦，恰值绂麟弥月，嘉会庆千龄。
维岳绛神处，玉印注长生。
衣衮绣，袍练鹊，纽双萦。
民气和乐，雁到回地作欢声。
楚观连天境界，四景撩人风物，身世自蓬瀛。
剩酌金貂醁，飞诏到临蒸。
一人泉
作者：章望之
朝代：宋

一人泉在此山顛，萬人可飲聞舊言。
顧我無人試此水，盛夏獨飲南風前。
一人泉
作者：章望之
朝代：宋
体裁：七言绝句

一人泉在此山颠，万人可饮闻旧言。顾我无人试此水，盛夏独饮南风前。
句
作者：章望之
朝代：宋
体裁：句

是水为佳境，中城枕碧湖。楼台万室近，物象几州无。
句
作者：章望之
朝代：宋

是水爲佳境，中城枕碧湖。
樓臺萬室近，物象幾州無。
和陈述古仙居岩老堂诗
作者：章望之
朝代：宋
体裁：五言律诗

岩前未老客，期在老樵渔。抚俗多閒暇，开轩适起居。读诗明治乱，学易体盈虚。频许相从否，吾将当故庐。
和陳述古仙居巖老堂詩
作者：章望之
朝代：宋

巖前未老客，期在老樵漁。
撫俗多閒暇，開軒適起居。
讀詩明治亂，學易體盈虛。
頻許相從否，吾將當故廬。
夏昼
作者：章望之
朝代：宋
体裁：古风

一日常百刻，转若车轮忙。千日十万刻，百年能几长。达人齐古今，一生甚微茫。夏日岂为永，而足以较量。人世不足惜，行善乃自彰。无及闲暇时，般乐为淫荒。夷齐饿人者，颜闵非公王。其人品孰亚，周氏与虞唐。亦用仁义积，岂今身未亡。富贵无可恃，莫与公道强。夜思昼以力，四序皆流光。示君夏昼诵，惕惕其自伤。
夏晝
作者：章望之
朝代：宋

一日常百刻，轉若車輪忙。
千日十萬刻，百年能幾長。
達人齊古今，一生甚微茫。
夏日豈爲永，而足以較量。
人世不足惜，行善乃自彰。
無及閑暇時，般樂爲淫荒。
夷齊餓人者，顔閔非公王。
其人品孰亞，周氏與虞唐。
亦用仁義積，豈今身未亡。
富貴無可恃，莫與公道强。
夜思晝以力，四序皆流光。
示君夏晝誦，惕惕其自傷。
明智寺
作者：章望之
朝代：宋

重复青山裏，双峰锁寺门。
楼耸排云阁，松盘过路根。
明智寺
作者：章望之
朝代：宋

重复青山里，双峰锁寺门。楼耸排云阁，松盘过路根。
明智寺
作者：章望之
朝代：宋

重複青山裏，雙峰鎖寺門。
樓聳排雲閣，松盤過路根。
防风庙
作者：章杰
朝代：宋

弭楫山水县，驱马东南隅。
候当溽暑至，乘凉出郊墟。
晓月醒魂梦，轻飔动襟裾。
气爽体自轻，纵意驰坦途。
俄然远嚣尘，平野酾青渠。
突兀见广殿，解鞍试入趋。
厥祝唯防风，庙貌侔王居。
槃杅残椒糈，惆怅走鼪鼯。
像设匪丰硕，胡能骨专车。
媲以二小君，宥坐五丈夫。
壮者黝而武，少者美且都。
所被皆甲胄，所执皆予殳。
列侍立众鬼，昂头竞睢盱。
我欲诹本因，遗民孰与呼。
袪服立庑下，亟询乃淫巫。
指数为我陈，其辞诞以迂。
吾闻夏后氏，经启良勤劬。
泽水戢大患，巡狩徧中区。
稽山考制度，轨物示宏图。
冕弁拱黼座，玉帛罗庭除。
群臣并奔奏，臣职当罄输。
如波朝沧溟，混混川流俱。
于时独此侯，后至行趦趄。
天王赫震怒，萧斧命显诛。
其后越千禩，吴越相吞屠。
山隳出巨骨，睹视咸惊呼。
使轺聘上国，彻俎咨真儒。
先圣与辩说，门人着于书。
愚生邈三季，復历千载余。
管窥偶致疑，鄙抱思略摅。
王制重述职，期会诚难踰。
川途或淹阻，驰骤有疾徐。
推诚不逆诈，大度宜纳洿。
尉佗怠朝贡，汉庭方剖符。
刘濞称内病，几杖赐勾吴。
矧在先王时，宪令期简孚。
贬爵与削地，轻重分差殊。
迨至三不朝，六师始诛鉏。
薄乎后期罪，何至绝头颅。
文命敷四海，祗德垂典谟。
班师远格苗，下车亲泣辠。
奚独汪芒氏，遽忍加金鈇。
吾观此邑壤，如环尽崎岖。
左方小类玦，众流復萦纡。
意彼漆姓君，继世居封禺。
负固资险阻，勇悍由魁梧。
虎视远京邑，狼贪生觊觎。
清跸来海峤，神兵卫龙舆。
势穷力已屈，席藁往自拘。
士师有常刑，明罚讵可逋。
异哉雄伟姿，恃以丧厥躯。
羿奡不得死，斯人殆其徒。
犀角裹象万，终然被醢葅。
长狄正俗类，伯也为侨如。
舂喉逢富父，埋首当子驹。
诸国近剿灭，鄋瞒无遗孥。
斯事足可证，斯理谅非虚。
夫子作春秋，近详远则疏。
隐威事已略，廤兹姓氏初。
繁简据旧史，疑信戒厚诬。
或讥陷刑戮，尸祝真谄谀。
答云无轻议，在礼存楷模。
黄能遭亟死，祀典其舍诸。
侯虽犯天宪，私惠曾霑濡。
束手赴棘水，靡烦动戈戵。
一国实被赐，重恩谁敢孤。
春秋荐苹藻，抱送嘈笙竽。
血食庇此方，永世终无渝。
防风庙
作者：章杰
朝代：宋

弭楫山水县，驱马东南隅。候当溽暑至，乘凉出郊墟。晓月醒魂梦，轻飔动襟裾。气爽体自轻，纵意驰坦途。俄然远嚣尘，平野酾青渠。突兀见广殿，解鞍试入趋。厥祝唯防风，庙貌侔王居。槃杅残椒糈，惆怅走鼪鼯。像设匪丰硕，胡能骨专车。媲以二小君，宥坐五丈夫。壮者黝而武，少者美且都。所被皆甲胄，所执皆予殳。列侍立众鬼，昂头竞睢盱。我欲诹本因，遗民孰与呼。袪服立庑下，亟询乃淫巫。指数为我陈，其辞诞以迂。吾闻夏后氏，经启良勤劬。泽水戢大患，巡狩遍中区。稽山考制度，轨物示宏图。冕弁拱黼座，玉帛罗庭除。群臣并奔奏，臣职当罄输。如波朝沧溟，混混川流俱。于时独此侯，后至行趑趄。天王赫震怒，萧斧命显诛。其后越千祀，吴越相吞屠。山隳出巨骨，睹视咸惊呼。使轺聘上国，彻俎咨真儒。先圣与辩说，门人著于书。愚生邈三季，复历千载馀。管窥偶致疑，鄙抱思略摅。王制重述职，期会诚难踰。川途或淹阻，驰骤有疾徐。推诚不逆诈，大度宜纳洿。尉佗怠朝贡，汉庭方剖符。刘濞称内病，几杖赐勾吴。矧在先王时，宪令期简孚。贬爵与削地，轻重分差殊。迨至三不朝，六师始诛锄。薄乎后期罪，何至绝头颅。文命敷四海，祗德垂典谟。班师远格苗，下车亲泣罪。奚独汪芒氏，遽忍加金鈇。吾观此邑壤，如环尽崎岖。左方小类玦，众流复萦纡。意彼漆姓君，继世居封禺。负固资险阻，勇悍由魁梧。虎视远京邑，狼贪生觊觎。清跸来海峤，神兵卫龙舆。势穷力已屈，席藁往自拘。士师有常刑，明罚讵可逋。异哉雄伟姿，恃以丧厥躯。羿奡不得死，斯人殆其徒。犀角裹象万，终然被醢菹。长狄正俗类，伯也为侨如。舂喉逢富父，埋首当子驹。诸国近剿灭，鄋瞒无遗孥。斯事足可證，斯理谅非虚。夫子作春秋，近详远则疏。隐威事已略，廤兹姓氏初。繁简据旧史，疑信戒厚诬。或讥陷刑戮，尸祝真谄谀。答云无轻议，在礼存楷模。黄能遭亟死，祀典其舍诸。侯虽犯天宪，私惠曾沾濡。束手赴棘水，靡烦动戈戵。一国实被赐，重恩谁敢孤。春秋荐蘋藻，抱送嘈笙竽。血食庇此方，永世终无渝。
寄子
作者：章某
朝代：宋

九十衰翁七十兒，此時那可兩分離。
客鄉已是三年別，人世應無百歲期。
春雁北飛頻送目，夕陽西下幾顰眉。
何如及早成歸計，莫待山榴開滿枝。
寄子诗
作者：章某
朝代：宋
体裁：七言律诗

九十衰翁七十儿，此时那可两分离。客乡已是三年别，人世应无百岁期。春雁北飞频送目，夕阳西下几颦眉。何如及早成归计，莫待山榴开满枝。
游栖真洞归舟带月泊市桥·其一
作者：章桂发
朝代：宋

携手清苕去，高枫丹叶森。
渔樵九锁外，风雨一窗深。
索酒贪山月，添衣怯洞阴。
凤归天柱晓，楼阁有鸣琴。
游栖真洞归舟带月泊市桥·其二
作者：章桂发
朝代：宋

山岚来夹案，泉急自穿渠。
密记东阳诀，高题上帝居。
牙儿藏宝箧，山子走篮舆。
曲折玑衡转，溪坳可结庐。
游棲真洞歸舟带月泊市橋·其一
作者：章桂發
朝代：宋

携手清苕去，高楓丹葉森。
漁樵九鎖外，風雨一窗深。
索酒貪山月，添衣怯洞陰。
鳳歸天柱曉，樓閣有鳴琴。
游棲真洞歸舟带月泊市橋·其二
作者：章桂發
朝代：宋

山嵐來夾案，泉急自穿渠。
密記東陽訣，高題上帝居。
牙兒藏寶篋，山子走籃輿。
曲折璣衡轉，溪坳可結廬。
句·其五
作者：章森
朝代：宋
体裁：句

渝舞气豪传汉俗，丙鱼味美敌吴乡。
句·其五
作者：章森
朝代：宋

渝舞氣豪傳漢俗，丙魚味美敵吳鄉。
句
作者：章楶
朝代：宋

湖当荆楚百川会，江自岷峨万里山。
句
作者：章楶
朝代：宋

湖當荆楚百川會，江自岷峨萬里山。
声声令胜胜令
作者：章楶
朝代：宋
体裁：词

帘移碎影，香褪衣襟。旧家庭院嫩苔侵。东风过尽，暮云锁，绿窗深。怕对人、闲枕剩衾。楼底轻阴。春信断，怯登临。断肠魂梦两沈沈。花飞水远，便从今。莫追寻。又怎禁、蓦地上心。
水龙吟·杨花
作者：章楶
朝代：宋

燕忙莺懒芳残，正堤上、柳花飘坠。轻飞乱舞，点画青林，全无才思。闲趁游丝，静临深院，日长门闭。傍珠帘散漫，垂垂欲下，依前被、风扶起。兰帐玉人睡觉，怪春衣、雪沾琼缀。绣床旋满，香球无数，才圆却碎。时见蜂儿，仰粘轻粉，鱼吹池水。望章台路杳，金鞍游荡，有盈盈泪。
水龙吟·杨花
作者：章楶
朝代：宋
体裁：词

燕忙莺懒芳残，正堤上、柳花飘坠。轻飞乱舞，点画青林，全无才思。闲趁游丝，静临深院，日长门闭。傍珠帘散漫，垂垂欲下，依前被、风扶起。兰帐玉人睡觉，怪春衣、雪沾琼缀。绣床渐满，香毬无数，才圆却碎。时见蜂儿，仰粘轻粉，鱼吹池水。望章台路杳，金鞍游荡，有盈盈泪。
水龙吟·燕忙莺懒花残
作者：章楶
朝代：宋
体裁：词

燕忙莺懒花残，正堤上、柳花飘坠。轻飞点画青林，谁道全无才思。闲趁游丝，静临深院，日长门闭。傍珠帘散漫，垂垂欲下，依前被，风扶起。兰帐玉人睡觉，怪春衣、雪粘琼缀。绣床旋满，香球无数，才圆却碎。时见蜂儿，仰粘轻粉，鱼吹池水。望章台路杳，金鞍游荡，有盈盈泪。
水龙吟·燕忙莺懒芳残
作者：章楶
朝代：宋

燕忙莺懒芳残，正堤上、柳花飘坠。轻飞乱舞，点画青林，全无才思。闲趁游丝，静临深院，日长门闭。傍珠帘散漫，垂垂欲下，依前被、风扶起。
兰帐玉人睡觉，怪春衣、雪沾琼缀。绣床旋满，香毬无数，才圆却碎。时见蜂儿，仰粘轻粉，鱼吞池水。望章台路杳，金鞍游荡，有盈盈泪。
水龙吟·燕忙莺懒芳残
作者：章楶
朝代：宋

燕忙莺懒芳残，正堤上、柳花飘坠。轻飞乱舞，点画青林，全无才思。闲趁游丝，静临深院，日长门闭。傍珠帘散漫，垂垂欲下，依前被、风扶起。兰帐玉人睡觉，怪春衣、雪沾琼缀。绣床旋满，香毬无数，才圆却碎。时见蜂儿，仰粘轻粉，鱼吞池水。望章台路杳，金鞍游荡，有盈盈泪。（香毬一作：香球）
水龙吟杨花
作者：章楶
朝代：宋
体裁：词

燕忙莺懒芳残，正堤上、柳花飘坠。轻飞乱舞，点画青林，全无才思。闲趁游丝，静临深院，日长门闭。傍珠帘散漫，垂垂欲下，依前被、风扶起。兰帐玉人睡觉，怪春衣、雪沾琼缀。绣床旋满，香球无数，才圆却碎。时见蜂儿，仰粘轻粉，鱼吞池水。望章台路杳，金鞍游荡，有盈盈泪。
运司园亭十咏 其一 山堂
作者：章楶
朝代：宋

古木郁参天，苍苔下封路。幽花无时歇，丑石终朝踞。水竹散清润，烟云变晨暮。何必忆山林，直有山林趣。
运司园亭十咏 其三 雪峰楼
作者：章楶
朝代：宋

层构压池塘，不僭亦不偪。影浮绿水静，寒凝雪山色。抚槛接修竹，连檐引苍柏。注目望长安，无奈浓云隔。
运司园亭十咏 其九 水阁
作者：章楶
朝代：宋

架木浮水中，略彴通孤岛。扶疏花影反，泼刺跳鱼小。风月所得多，经营信云巧。隐几寂无人，朱兰萃幽鸟。
运司园亭十咏 其六 翠锦亭
作者：章楶
朝代：宋

楩楠百尺馀，排列拱檐际。畏日自成阴，隆冬宁灭翠。虚旷得寂理，懒僻恣浓睡。谁知官府中，获此冲漠味。
运司园亭十咏 其四 海棠轩
作者：章楶
朝代：宋

珍葩寄幽岛，正对孤轩植。优柔自俯仰，红绿若组织。春酣晴日曛，坐久浓香逼。池面净可鉴，朝霞罩澄碧。
运司园亭十咏·小亭
作者：章楶
朝代：宋
体裁：古风

花边二小亭，双跨清渠上。规模虽甚隘，幽僻良可赏。幸依佳木阴，未羡大厦广。不足延赏朋，携筇常独往。
运司园亭十咏·山堂
作者：章楶
朝代：宋

古木郁参天，苍苔下封路。幽花无时歇，丑石终朝踞。水竹散清润，烟云变晨暮。何必忆山林，直有山林趣。堂因水得名，方沼当其后。漪澜荡榱桷，窗户挹花柳。虫鱼不避人，鸥鹭若相友。午枕夏簟凉，此乐亦奚有。层构压池塘，不僭亦不偪。影浮绿水静，寒凝雪山色。抚槛接修竹，连檐引苍柏。注目望长安，无奈浓云隔。珍葩寄幽岛，正对孤轩植。优柔自俯仰，红绿若组织。春酣晴日曛，坐久浓香逼。池面净可鉴，朝霞罩澄碧。蜀地饶夜雨，轻阴多蔽天。见月月无几，筑台邀婵娟。高疑桂影近，俯视云幄连。顾盼已尘外，欲挹瑶宫仙。楩楠百尺馀，排列拱檐际。畏日自成阴，隆冬宁灭翠。虚旷得寂理，懒僻恣浓睡。谁知官府中，获此冲漠味。傍砌酾小渠，回环是流水。石蜃吐珠涎，清响醒人耳。风彻竹影碎，月皎波光起。飒爽无尘嚣，静适心所喜。竹间构圆庵，所向自潇洒。珍禽弄巧舌，宛是居山野。默坐见真心，万缘尽虚假。勿陋寻尺地，兹焉息意马。架木浮水中，略彴通孤岛。扶疏花影反，泼刺跳鱼小。风月所得多，经营信云巧。隐几寂无人，朱兰萃幽鸟。花边二小亭，双跨清渠上。规模虽甚隘，幽僻良可赏。幸依佳木阴，未羡大厦广。不足延赏朋，携筇常独往。
运司园亭十咏·山堂
作者：章楶
朝代：宋

古木鬰参天，苍苔下封路。
幽花无时歇，丑石终朝踞。
水竹散清润，烟云变晨暮。
何必忆山林，直有山林趣。
运司园亭十咏·月台
作者：章楶
朝代：宋
体裁：古风

蜀地饶夜雨，轻阴多蔽天。见月月无几，筑台邀婵娟。高疑桂影近，俯视云幄连。顾盼已尘外，欲挹瑶宫仙。
运司园亭十咏·水阁
作者：章楶
朝代：宋

架木浮水中，略彴通孤岛。
扶疏花影反，泼刺跳鱼小。
风月所得多，经营信云巧。
隠几寂无人，朱兰萃幽鸟。
运司园亭十咏·海棠轩
作者：章楶
朝代：宋

珍葩寄幽岛，正对孤轩植。
优柔自俯仰，红绿若组织。
春酣晴日曛，坐久浓香逼。
池面凈可鉴，朝霞罩澄碧。
运司园亭十咏·潺玉亭
作者：章楶
朝代：宋
体裁：古风

傍砌酾小渠，回环是流水。石蜃吐珠涎，清响醒人耳。风彻竹影碎，月皎波光起。飒爽无尘嚣，静适心所喜。
运司园亭十咏·玉溪堂
作者：章楶
朝代：宋
体裁：古风

堂因水得名，方沼当其后。漪澜荡榱桷，窗户挹花柳。虫鱼不避人，鸥鹭若相友。午枕夏簟凉，此乐亦奚有。
运司园亭十咏·翠锦亭
作者：章楶
朝代：宋

楩楠百尺余，排列拱檐际。
畏日自成阴，隆冬宁灭翠。
虚旷得寂理，懒僻恣浓睡。
谁知官府中，获此冲漠味。
运司园亭十咏·茅庵
作者：章楶
朝代：宋
体裁：古风

竹间构圆庵，所向自潇洒。珍禽弄巧舌，宛是居山野。默坐见真心，万缘尽虚假。勿陋寻尺地，兹焉息意马。
运司园亭十咏·雪峰楼
作者：章楶
朝代：宋

层构压池塘，不僭亦不偪。
影浮绿水静，寒凝雪山色。
抚槛接修竹，连檐引苍栢。
注目望长安，无奈浓云隔。
運司園亭十詠·小亭
作者：章楶
朝代：宋

花邊二小亭，雙跨清渠上。
規模雖甚隘，幽僻良可賞。
幸依佳木陰，未羨大厦廣。
不足延賞朋，携筇常獨往。
運司園亭十詠·山堂
作者：章楶
朝代：宋

古木鬰參天，蒼苔下封路。
幽花無時歇，醜石終朝踞。
水竹散清潤，烟雲變晨暮。
何必憶山林，直有山林趣。
運司園亭十詠·月臺
作者：章楶
朝代：宋

蜀地饒夜雨，輕陰多蔽天。
見月月無幾，築臺邀嬋娟。
高疑桂影近，俯視雲幄連。
顧盼已塵外，欲挹瑶宮仙。
運司園亭十詠·水閣
作者：章楶
朝代：宋

架木浮水中，略彴通孤島。
扶疏花影反，潑刺跳魚小。
風月所得多，經營信云巧。
隠几寂無人，朱蘭萃幽鳥。
運司園亭十詠·海棠軒
作者：章楶
朝代：宋

珍葩寄幽島，正對孤軒植。
優柔自俯仰，紅綠若組織。
春酣晴日曛，坐久濃香逼。
池面凈可鑒，朝霞罩澄碧。
運司園亭十詠·潺玉亭
作者：章楶
朝代：宋

傍砌釃小渠，回環是流水。
石蜃吐珠涎，清響醒人耳。
風徹竹影碎，月皎波光起。
颯爽無塵囂，靜適心所喜。
運司園亭十詠·玉溪堂
作者：章楶
朝代：宋

堂因水得名，方沼當其後。
漪瀾蕩榱桷，窗戶挹花柳。
蟲魚不避人，鷗鷺若相友。
午枕夏簟凉，此樂亦奚有。
運司園亭十詠·翠錦亭
作者：章楶
朝代：宋

楩楠百尺餘，排列拱檐際。
畏日自成陰，隆冬寧滅翠。
虛曠得寂理，懶僻恣濃睡。
誰知官府中，獲此沖漠味。
運司園亭十詠·茅庵
作者：章楶
朝代：宋

竹間構圓庵，所向自瀟灑。
珍禽弄巧舌，宛是居山野。
默坐見真心，萬緣盡虛假。
勿陋尋尺地，茲焉息意馬。
運司園亭十詠·雪峰樓
作者：章楶
朝代：宋

層構壓池塘，不僭亦不偪。
影浮綠水靜，寒凝雪山色。
撫檻接修竹，連檐引蒼栢。
注目望長安，無奈濃雲隔。
千頃山·其一
作者：章槱
朝代：宋

瓊葉半開童女頰，蕨芽初長小兒拳。
山中雲雨雖無味，何似山河走暮烟。
千頃山·其三
作者：章槱
朝代：宋

欲爲龍池游，束裝戒蓐食。
鷄鳴天未曙，呼兒重蠟屐。
瀠洄遡寒溪，确犖疲亂石。
迢迢萬丈嶺，宛轉蒼龍脊。
山高吐朝氣，恍不辨咫尺。
俯聽雷雨聲，仰逐猿猱跡。
委蛇度花塢，綠浄草可席。
喜如出籠檻，身輕飛鳥擲。
不辭雙足繭，遠探蛟龍窟。
傳聞此山巔，舊有滄海色。
邇來三十年，潭湫變枯荻。
至今應江潮，尚浮鷗鷺集。
至理竟未解，對之空太息。
不如西湖遊，揮篙泛瑶碧。
千頃山·其二
作者：章槱
朝代：宋

一池春水應江潮，中起沙鷗數尺高。
誰謂風雲遠朝市，亂山深處亦波濤。
千顷山
作者：章槱
朝代：宋

琼叶半开童女颊，蕨芽初长小儿拳。山中云雨虽无味，何似山河走暮烟。一池春水应江潮，中起沙鸥数尺高。谁谓风云远朝市，乱山深处亦波涛。
千顷山·其一
作者：章槱
朝代：宋
体裁：七言绝句

琼叶半开童女颊，蕨芽初长小儿拳。山中云雨虽无味，何似山河走暮烟。
千顷山·其三
作者：章槱
朝代：宋

欲为龙池游，束装戒蓐食。
鷄鸣天未曙，呼儿重蜡屐。
潆洄遡寒溪，确荦疲乱石。
迢迢万丈岭，宛转苍龙脊。
山高吐朝气，恍不辨咫尺。
俯听雷雨声，仰逐猿猱迹。
委蛇度花坞，绿浄草可席。
喜如出笼槛，身轻飞鸟掷。
不辞双足茧，远探蛟龙窟。
传闻此山巅，旧有沧海色。
迩来三十年，潭湫变枯荻。
至今应江潮，尚浮鸥鹭集。
至理竟未解，对之空太息。
不如西湖游，挥篙泛瑶碧。
千顷山·其三
作者：章槱
朝代：宋

欲为龙池游，束装戒蓐食。鸡鸣天未曙，呼儿重蜡屐。潆洄溯寒溪，确荦疲乱石。迢迢万丈岭，宛转苍龙脊。山高吐朝气，恍不辨咫尺。俯听雷雨声，仰逐猿猱迹。委蛇度花坞，绿净草可席。喜如出笼槛，身轻飞鸟掷。不辞双足茧，远探蛟龙窟。传闻此山巅，旧有沧海色。迩来三十年，潭湫变枯荻。至今应江潮，尚浮鸥鹭集。至理竟未解，对之空太息。不如西湖游，挥篙泛瑶碧。
千顷山·其二
作者：章槱
朝代：宋
体裁：七言绝句

一池春水应江潮，中起沙鸥数尺高。谁谓风云远朝市，乱山深处亦波涛。
伽溪
作者：章樵
朝代：宋

試將生計問農家，兒大扶犁女漚麻。
燒筍煮葵供午餉，山中樂事自無涯。
伽溪
作者：章樵
朝代：宋
体裁：七言绝句

试将生计问农家，儿大扶犁女沤麻。烧笋煮葵供午饷，山中乐事自无涯。
白獭湖
作者：章樵
朝代：宋

屈曲连汀隐复明，西湖奇观到南屏。萍花巧缀玉钿碧，山色净涵螺髻青。隋女啼妆羞缺月，秦娥望幸对明星。主人约束当尊俎，未放骚翁眼独醒。
白獭湖
作者：章樵
朝代：宋

屈曲连汀隠復明，西湖奇观到南屏。
萍花巧缀玉钿碧，山色浄涵螺髻青。
隋女啼粧羞缺月，秦娥望幸对明星。
主人约束当尊俎，未放骚翁眼独醒。
白獺湖
作者：章樵
朝代：宋

屈曲連汀隠復明，西湖奇觀到南屏。
萍花巧綴玉鈿碧，山色浄涵螺髻青。
隋女啼粧羞缺月，秦娥望幸對明星。
主人約束當尊俎，未放騷翁眼獨醒。
句
作者：章清
朝代：宋

妙曲撓周郎。
游二老峰
作者：章清
朝代：宋

最愛東山碧玉叢，洗開塵土見穹隆。
官閑莫道？遁，看取巖前二老峰。
游二老峰
作者：章清
朝代：宋

最爱东山碧玉丛，洗开尘土见穹隆。官闲莫道□□遁，看取岩前二老峰。
游二老峰
作者：章清
朝代：宋

最爱东山碧玉丛，洗开尘土见穹隆。
官闲莫道？遁，看取岩前二老峰。
栲栳山
作者：章潛
朝代：宋

秀色團團如栲栳，孤高端可壓羣山。
藏雲蓄雨無蹤跡，怨鶴啼猿自往還。
栲栳山
作者：章潜
朝代：宋

秀色团团如栲栳，孤高端可压羣山。
藏云蓄雨无踪迹，怨鹤啼猿自往还。
栲栳山
作者：章潜
朝代：宋

秀色团团如栲栳，孤高端可压群山。藏云蓄雨无踪迹，怨鹤啼猿自往还。
句
作者：章澥
朝代：宋

度险聊凭九节杖，凌虚来谒三花岩。
句
作者：章澥
朝代：宋

度險聊憑九節杖，凌虛來謁三花巖。
吳下同年會詩
作者：章澥
朝代：宋

咫尺天顔祇暫違，兩臺聯桂世誠稀。
共觀鵬運垂雲舉，還幸魚寒密藻依。
賦政將明仲山甫，登樓吟詠謝玄暉。
要津自足升英俊，六鷁毋令恨退飛。
吴下同年会诗
作者：章澥
朝代：宋
体裁：七言律诗

咫尺天颜祇暂违，两台联桂世诚稀。共观鹏运垂云举，还幸鱼寒密藻依。赋政将明仲山甫，登楼吟咏谢玄晖。要津自足升英俊，六鹢毋令恨退飞。
合溪新亭
作者：章炳炎
朝代：宋

每到双溪兴自招，新亭况是隔凡嚣。
水中山色都如画，风裏湍声却似潮。
欹枕几回眠尽夜，凭栏不厌立终朝。
人生何用千钟酒，万古閒愁向此消。
合溪新亭
作者：章炳炎
朝代：宋

每到双溪兴自招，新亭况是隔凡嚣。水中山色都如画，风里湍声却似潮。攲枕几回眠尽夜，凭栏不厌立终朝。人生何用千钟酒，万古閒愁向此消。
合溪新亭
作者：章炳炎
朝代：宋

每到雙溪興自招，新亭况是隔凡囂。
水中山色都如畫，風裏湍聲却似潮。
欹枕幾回眠盡夜，憑欄不厭立終朝。
人生何用千鍾酒，萬古閒愁向此消。
送韓時齋赴京湖幕
作者：章琰
朝代：宋

凄其秋已晚，塞草青欲黄。
出門褰君衣，問君何遑遑。
捷書來古峴，談笑復古疆。
功名有斯會，寧計道路長。
思昔君之祖，尺箠笞西羌。
當時軍中謠，豈在甲兵强。
慷慨懷前烈，膏秣趣晨裝。
掀髯作遠役，匪爲官爵忙。
淚碑吊叔子，草廬訪南陽。
世豈無若人，君豈問老龐。
吾能送君去，不能共君航。
送韩时斋赴京湖幕
作者：章琰
朝代：宋

凄其秋已晚，塞草青欲黄。出门褰君衣，问君何遑遑。捷书来古岘，谈笑复古疆。功名有斯会，宁计道路长。思昔君之祖，尺箠笞西羌。当时军中谣，岂在甲兵强。慷慨怀前烈，膏秣趣晨装。掀髯作远役，匪为官爵忙。泪碑吊叔子，草庐访南阳。世岂无若人，君岂问老庞。吾能送君去，不能共君航。
送韩时斋赴京湖幕
作者：章琰
朝代：宋

凄其秋已晚，塞草青欲黄。
出门褰君衣，问君何遑遑。
捷书来古岘，谈笑復古疆。
功名有斯会，宁计道路长。
思昔君之祖，尺棰笞西羌。
当时军中谣，岂在甲兵强。
慷慨怀前烈，膏秣趣晨装。
掀髯作远役，匪为官爵忙。
泪碑吊叔子，草庐访南阳。
世岂无若人，君岂问老庞。
吾能送君去，不能共君航。
上黄漕
作者：章甫
朝代：宋
体裁：七言律诗

汉初曲逆未侯日，穷巷席门谁见收。固是知人甚难事，悬知同类合相求。客怀夜雨打破壁，世事春江横钓舟。为报能文韩吏部，吹嘘籍湜预名流。
上黄漕
作者：章甫
朝代：宋

漢初曲逆未侯日，窮巷席門誰見收。
固是知人甚難事，懸知同類合相求。
客懷夜雨打破壁，世事春江橫釣舟。
爲報能文韓吏部，吹噓籍湜預名流。
不寐
作者：章甫
朝代：宋
体裁：五言律诗

不眠知夜永，危坐起忧端。木叶纷犹落，篝灯炯未残。年华今晼晚，边堠且平安。以我衣裳冷，遥怜弟妹寒。
不寐
作者：章甫
朝代：宋

不眠知夜永，危坐起憂端。
木葉紛猶落，篝燈炯未殘。
年華今晼晚，邊堠且平安。
以我衣裳冷，遥憐弟妹寒。
与北山长老
作者：章甫
朝代：宋
体裁：古风

数间破屋城南街，坐卧一榻心如灰。现身幻化本无住，疾病问渠何自来。剥喙谁欤破幽寂，道人定起北山北。齿冰骨玉两高寒，禅病诗魔俱辟易。我倦欲眠君且归，篮舆入郭知何时。贫家客来无准拟，为君时供鸡苏水。
与常不轻弈棋输松枝笔一篇
作者：章甫
朝代：宋

南山苍髯翁，阅世几千秋。
终以明自煎，晚为松滋侯。
孙枝后来秀，劲直余风流。
亦学管城子，来从毛颖游。
故人使江南，江北停归辀。
持赠比岁寒，厚意岂暗投。
形貌若黄槁，风度犹清修。
轻健殊可人，不作绕指柔。
我贫得长閒，造物因冥搜。
诗成呼使前，脱帽明窗幽。
旁无赏音人，頼尔能点头。
无论及钱神，政恐为尔羞。
与常不轻弈棋输松枝笔一篇
作者：章甫
朝代：宋

南山苍髯翁，阅世几千秋。终以明自煎，晚为松滋侯。孙枝后来秀，劲直馀风流。亦学管城子，来从毛颖游。故人使江南，江北停归辀。持赠比岁寒，厚意岂暗投。形貌若黄槁，风度犹清修。轻健殊可人，不作绕指柔。我贫得长閒，造物因冥搜。诗成呼使前，脱帽明窗幽。旁无赏音人，赖尔能点头。无论及钱神，政恐为尔羞。
中秋次韵
作者：章甫
朝代：宋

秋浦堂前有清集，久客思家泪痕湿。
连年客裏作中秋，今岁还家又无及。
山中茅屋冷如水，应念征尘何日洗。
边鸿也解寄归音，旅燕亦能辞故垒。
滔滔四海知音谁，公家公子岁寒期。
殷勤为我拨新酿，暖热向我哦好诗。
我生志愿良自足，肯向天涯长碌碌。
愿君腰金佩鸣玉，从我羹藜饭脱粟。
秋风舟子两相催，侧帽长吟归去来。
开帆转柁清溪口，还山要趁重阳酒。
中秋次韵
作者：章甫
朝代：宋

秋浦堂前有清集，久客思家泪痕湿。连年客里作中秋，今岁还家又无及。山中茅屋冷如水，应念征尘何日洗。边鸿也解寄归音，旅燕亦能辞故垒。滔滔四海知音谁，公家公子岁寒期。殷勤为我拨新酿，煖热向我哦好诗。我生志愿良自足，肯向天涯长碌碌。愿君腰金佩鸣玉，从我羹藜饭脱粟。秋风舟子两相催，侧帽长吟归去来。开帆转柁清溪口，还山要趁重阳酒。
中秋次韻
作者：章甫
朝代：宋

秋浦堂前有清集，久客思家淚痕濕。
連年客裏作中秋，今歲還家又無及。
山中茅屋冷如水，應念征塵何日洗。
邊鴻也解寄歸音，旅燕亦能辭故壘。
滔滔四海知音誰，公家公子歲寒期。
殷勤爲我撥新釀，煖熱向我哦好詩。
我生志願良自足，肯向天涯長碌碌。
願君腰金佩鳴玉，從我羹藜飯脫粟。
秋風舟子兩相催，側帽長吟歸去來。
開帆轉柁清溪口，還山要趁重陽酒。
临江何氏结亭松间名曰弹秋因王通一来乞诗
作者：章甫
朝代：宋

万籁从风俱发声，唯松得之尤善鸣。五声不乱无亏成，膝横三尺秋月明。君家江南一茆屋，直干森森伴幽独。人言丝竹不如肉，曲肱听度无弦曲。故山偃盖未十围，猿惊鹤怨吾当归。聊凭东风寄君诗，风鸣松鸣吾不知。
临江何氏结亭松间名曰弹秋因王通一来乞诗
作者：章甫
朝代：宋

万籁从风俱发声，唯松得之尤善鸣。
五声不乱无亏成，膝横三尺秋月明。
君家江南一茆屋，直干森森伴幽独。
人言丝竹不如肉，曲肱听度无絃曲。
故山偃盖未十围，猿惊鹤怨吾当归。
聊凭东风寄君诗，风鸣松鸣吾不知。
九日
作者：章甫
朝代：宋

登高長是易銷魂，多病新來目更昏。
强引兒童追節物，久拚身世任乾坤。
江風冷拂烏紗帽，籬菊香浮老瓦盆。
回首西湖如昨日，交遊凋謝不堪論。
九日
作者：章甫
朝代：宋

登高长是易销魂，多病新来目更昏。强引儿童追节物，久拚身世任乾坤。江风冷拂乌纱帽，篱菊香浮老瓦盆。回首西湖如昨日，交游凋谢不堪论。
九日
作者：章甫
朝代：宋

登高长是易销魂，多病新来目更昏。
强引儿童追节物，久拚身世任干坤。
江风冷拂乌纱帽，篱菊香浮老瓦盆。
回首西湖如昨日，交游凋谢不堪论。
九日壽之見過
作者：章甫
朝代：宋

老去猶耽酒，歸來自撥醅。
絕憐黄菊好，仍有故人來。
懷古空三歎，挼香更一杯。
橫山無十里，騎馬未須回。
九日寿之见过
作者：章甫
朝代：宋
体裁：五言律诗

老去犹耽酒，归来自拨醅。绝怜黄菊好，仍有故人来。怀古空三叹，挼香更一杯。横山无十里，骑马未须回。
九日忆俞若晦
作者：章甫
朝代：宋

出处殊途会面难，君留湖上我江干。黄花三度不同醉，白发数茎尤寡欢。鹗立寥寥天地大，鸿飞漠漠水云寒。登高时节还相忆，朝露谁怜坠木兰。
九日忆俞若晦
作者：章甫
朝代：宋

出处殊途会面难，君留湖上我江干。
黄花三度不同醉，白髮数茎尤寡欢。
鹗立寥寥天地大，鸿飞漠漠水云寒。
登高时节还相忆，朝露谁怜坠木兰。
九日憶俞若晦
作者：章甫
朝代：宋

出處殊途會面難，君留湖上我江干。
黄花三度不同醉，白髮數莖尤寡歡。
鶚立寥寥天地大，鴻飛漠漠水雲寒。
登高時節還相憶，朝露誰憐墜木蘭。
书壁
作者：章甫
朝代：宋
体裁：五言绝句

禽声春后变，柳色夜来深。老子关门坐，无人识此心。
书祖显墨梅枕屏
作者：章甫
朝代：宋
体裁：七言绝句

我曾醉卧勇庵床，酒渴依然梦吸江。晚角吹回灯尚在，眼花错认月横窗。
书黄叔虎传神卷
作者：章甫
朝代：宋
体裁：古风

鹤骨何清癯，腹空惟贮书。山林日月长，掉头赋归欤。松竹岁寒金石友，身后虚名眼前酒。与世相违岂尽然，江湖犹有丹青手。
予归自都梁魏子深来自滁州坐间酌酒
作者：章甫
朝代：宋
体裁：七言律诗

道路长年笑此身，绝怜尘土涴衣巾。飞花数点已愁客，归雁一声如唤人。州县驱驰君欲老，江湖流落我常贫。相逢却恨成匆遽，不醉沙头烂熳春。
予歸自都梁魏子深來自滁州坐間酌酒
作者：章甫
朝代：宋

道路長年笑此身，絕憐塵土涴衣巾。
飛花數點已愁客，歸雁一聲如喚人。
州縣驅馳君欲老，江湖流落我常貧。
相逢却恨成匆遽，不醉沙頭爛熳春。
从贾倅乞猫
作者：章甫
朝代：宋

渚宫茅屋住经年，墙壁苦遭羣鼠穿。
旋乞狸奴名去恶，中宵客枕得安眠。
携之俱东泛江水，餍饫鱼腥二千里。
半途忽作楚人弓，儿女怜渠今未已。
昨宵闻说二车家，花墩五子俱可夸。
此诗虽拙胜盐茶，不问白黑灰貍花。
从贾倅乞猫
作者：章甫
朝代：宋

渚宫茅屋住经年，墙壁苦遭群鼠穿。旋乞狸奴名去恶，中宵客枕得安眠。携之俱东泛江水，餍饫鱼腥二千里。半途忽作楚人弓，儿女怜渠今未已。昨宵闻说二车家，花墩五子俱可誇。此诗虽拙胜盐茶，不问白黑灰狸花。
代呼延信夫以笋乞猫于韩子云
作者：章甫
朝代：宋

官居城一隅，屋漏如野处。
辛勤补绿萝，仅可待风雨。
移家幸亡恙，所苦多硕鼠。
啮衣费纫缝，盗肉恣含咀。
引子动成羣，啾啾疑尔汝。
昼曾无腼颜，入暮谁能御。
窥灯殚膏油，惊梦斗俦侣。
主人非昔人，为态尚如许。
饱食讵可常，潜踪岂无所。
灌穴恶尽杀，具磔难悉举。
墙东吏部家，两猫将十子。
往往感仁惠，相乳忘彼此。
花墩夜不眠，卫寝如驯虎。
愿分俊逸姿，庶以镇衡宇。
穿鱼聘衔蝉，于君谅无取。
丁宁玉板师，委曲致斯语。
妻孥仍有言，乞猫宜乞女。
他时遂生育，邻里转相予。
代呼延信夫以笋乞猫于韩子云
作者：章甫
朝代：宋

官居城一隅，屋漏如野处。辛勤补绿萝，仅可待风雨。移家幸亡恙，所苦多硕鼠。齧衣费纫缝，盗肉恣含咀。引子动成群，啾啾疑尔汝。昼曾无腼颜，入暮谁能禦。窥灯殚膏油，惊梦斗俦侣。主人非昔人，为态尚如许。饱食讵可常，潜踪岂无所。灌穴恶尽杀，具磔难悉举。墙东吏部家，两猫将十子。往往感仁惠，相乳忘彼此。花墩夜不眠，卫寝如驯虎。愿分俊逸姿，庶以镇衡宇。穿鱼聘衔蝉，于君谅无取。丁宁玉板师，委曲致斯语。妻孥仍有言，乞猫宜乞女。他时遂生育，邻里转相予。
代呼延信夫以筍乞貓於韓子雲
作者：章甫
朝代：宋

官居城一隅，屋漏如野處。
辛勤補綠蘿，僅可待風雨。
移家幸亡恙，所苦多碩鼠。
齧衣費紉縫，盜肉恣含咀。
引子動成羣，啾啾疑爾汝。
晝曾無靦顔，入暮誰能禦。
窺燈殫膏油，驚夢鬭儔侶。
主人非昔人，爲態尚如許。
飽食詎可常，潛蹤豈無所。
灌穴惡盡殺，具磔難悉舉。
牆東吏部家，兩貓將十子。
往往感仁惠，相乳忘彼此。
花墩夜不眠，衛寢如馴虎。
願分俊逸姿，庶以鎮衡宇。
穿魚聘銜蟬，於君諒無取。
丁寧玉板師，委曲致斯語。
妻孥仍有言，乞貓宜乞女。
他時遂生育，鄰里轉相予。
以王通一所画小舟横截春江图为韩无咎寿
作者：章甫
朝代：宋
体裁：古风

江上春风花满树，春水才平旧痕处。何人笑傲一扁舟，横截千波万波去。王郎有句藏毫端，写出生绡半幅间。明窗供我时展玩，彷佛罗带萦烟鬟。缄题请寿黄华使，如公福禄川方至。吾君愿治正思贤，舟楫期公济大川。
以王通一所畫小舟橫截春江圖爲韓無咎壽
作者：章甫
朝代：宋

江上春風花滿樹，春水才平舊痕處。
何人笑傲一扁舟，橫截千波萬波去。
王郎有句藏毫端，寫出生綃半幅間。
明窗供我時展玩，彷彿羅带縈烟鬟。
緘題請壽黄華使，如公福祿川方至。
吾君願治正思賢，舟楫期公濟大川。
俞广文以诗定交次韵奉答
作者：章甫
朝代：宋
体裁：古风

懒慢易招咎，贫贱难相知。客归二十年，破屋临江湄。遣闷岂无酒，寄怀徒有诗。慷慨思古人，恨不生同时。去秋君始来，云雾容一披。别去冒朔雪，归来迎南飔。载登君子堂，爽气生芝眉。剧谈两无碍，并驾行通逵。省闱冠多士，泮宫聊养颐。霄汉自兹始，羽翮随所之。门阑谢俗子，游戏惟毛锥。高吟起我病，意欲相箴规。琢句要须工，一字亦有师。逢迎君忽倦，追逐吾敢辞。人生俱寄耳，况乃多别离。
俞廣文以詩定交次韻奉答
作者：章甫
朝代：宋

懶慢易招咎，貧賤難相知。
客歸二十年，破屋臨江湄。
遣悶豈無酒，寄懷徒有詩。
慷慨思古人，恨不生同時。
去秋君始來，雲霧容一披。
別去冒朔雪，歸來迎南颸。
載登君子堂，爽氣生芝眉。
劇談兩無礙，並駕行通逵。
省闈冠多士，泮宮聊養頤。
霄漢自茲始，羽翮隨所之。
門闌謝俗子，遊戲惟毛錐。
高吟起我病，意欲相箴規。
琢句要須工，一字亦有師。
逢迎君忽倦，追逐吾敢辭。
人生俱寄耳，况乃多別離。
元用見過誦詩劇談因成古風以成戲惱兼簡若晦唐卿
作者：章甫
朝代：宋

有口只可飲醇酒，世事令人三日嘔。
有耳只可對詩翁，俗語令人三日聾。
平生嗜酒耽佳句，此外自知無用處。
東風吹我墮江邊，歲晚知音罕相遇。
誅茅蓋頭無少閒，數日不到諸君間。
塵土瞇眼鬚鬢斑，誰賦淮南大小山。
怪底晴簷靈鵲噪，籃輿相尋談絕倒。
恨君無乃酒量窄，愛君豈獨詩格老。
開尊喚客知何時，坐上可無俞與韋。
更長不怕杯行遲，願見春風楊柳枝。
元用见过诵诗剧谈因成古风以成戏恼兼简若晦唐卿
作者：章甫
朝代：宋

有口只可饮醇酒，世事令人三日呕。有耳只可对诗翁，俗语令人三日聋。平生嗜酒耽佳句，此外自知无用处。东风吹我堕江边，岁晚知音罕相遇。诛茅盖头无少閒，数日不到诸君间。尘土眯眼须鬓斑，谁赋淮南大小山。怪底晴檐灵鹊噪，篮舆相寻谈绝倒。恨君无乃酒量窄，爱君岂独诗格老。开尊唤客知何时，坐上可无俞与韦。更长不怕杯行迟，愿见春风杨柳枝。
元用见过诵诗剧谈因成古风以成戏恼兼简若晦唐卿
作者：章甫
朝代：宋

有口只可饮醇酒，世事令人三日呕。
有耳只可对诗翁，俗语令人三日聋。
平生嗜酒耽佳句，此外自知无用处。
东风吹我堕江边，岁晚知音罕相遇。
诛茅盖头无少閒，数日不到诸君间。
尘土瞇眼鬚鬓斑，谁赋淮南大小山。
怪底晴檐灵鹊噪，篮舆相寻谈绝倒。
恨君无乃酒量窄，爱君岂独诗格老。
开尊唤客知何时，坐上可无俞与韦。
更长不怕杯行迟，愿见春风杨柳枝。
六言
作者：章甫
朝代：宋

刺绣何如倚市，力耕须要逢年。留醉堂中老子，日长沽酒无钱。饥肠有句欲吐，陋巷无人肯来。薄晚飘风骤雨，终年枯木寒灰。从来钟鼎无梦，是处林泉可家。料事颇知风雨，逢人且说桑麻。一丘一壑粗足，老圃老农可师。鸡唱不踰风雨，蛙鸣何择官私。旧书终日懒读，小斧有时独携。取醉旋篘白酒，护生不杀黄鸡。儿女逼人咄咄，交朋笑我悠悠。幸逢边塞无事，但愿山田有秋。
六言·其一
作者：章甫
朝代：宋

刺繡何如倚市，力耕須要逢年。
留醉堂中老子，日長沽酒無錢。
六言·其一
作者：章甫
朝代：宋
体裁：六言诗

刺绣何如倚市，力耕须要逢年。留醉堂中老子，日长沽酒无钱。
六言·其三
作者：章甫
朝代：宋
体裁：六言诗

从来钟鼎无梦，是处林泉可家。料事颇知风雨，逢人且说桑麻。
六言·其三
作者：章甫
朝代：宋

從來鍾鼎無夢，是處林泉可家。
料事頗知風雨，逢人且說桑麻。
六言·其二
作者：章甫
朝代：宋

饑腸有句欲吐，陋巷無人肯來。
薄晚飄風驟雨，終年枯木寒灰。
六言·其二
作者：章甫
朝代：宋
体裁：六言诗

饥肠有句欲吐，陋巷无人肯来。薄晚飘风骤雨，终年枯木寒灰。
六言·其五
作者：章甫
朝代：宋
体裁：六言诗

旧书终日懒读，小斧有时独携。取醉旋篘白酒，护生不杀黄鸡。
六言·其五
作者：章甫
朝代：宋

舊書終日懶讀，小斧有時獨携。
取醉旋篘白酒，護生不殺黄雞。
六言·其六
作者：章甫
朝代：宋
体裁：六言诗

儿女逼人咄咄，交朋笑我悠悠。幸逢边塞无事，但愿山田有秋。
六言·其六
作者：章甫
朝代：宋

兒女逼人咄咄，交朋笑我悠悠。
幸逢邊塞無事，但願山田有秋。
六言·其四
作者：章甫
朝代：宋
体裁：六言诗

一丘一壑粗足，老圃老农可师。鸡唱不踰风雨，蛙鸣何择官私。
六言·其四
作者：章甫
朝代：宋

一丘一壑粗足，老圃老農可師。
雞唱不踰風雨，蛙鳴何擇官私。
再用前韵
作者：章甫
朝代：宋

公合麒麟画，吾今麋鹿群。别离频换岁，梦寐昔论文。寒尽春生后，泾清渭浊分。喜还亲几席，语妙得时闻。黄闼清华选，湖山烂熳游。秋筠同节操，春柳似风流。须鬓茎茎白，园林事事幽。天然诗句好，初不待穷搜。红紫今无几，寒暄尚未齐。春愁人更瘦，午醉日还西。课仆除新草，呼儿检旧题。空庭可徐步，藜杖故相携。
再用前韵·其一
作者：章甫
朝代：宋

公合麒麟画，吾今麋鹿羣。
别离频换岁，梦寐昔论文。
寒尽春生后，泾清渭浊分。
喜还亲几席，语妙得时闻。
再用前韵·其一
作者：章甫
朝代：宋

公合麒麟画，吾今麋鹿群。别离频换岁，梦寐昔论文。寒尽春生后，泾清渭浊分。喜还亲几席，语妙得时闻。
再用前韵·其三
作者：章甫
朝代：宋
体裁：五言律诗

红紫今无几，寒暄尚未齐。春愁人更瘦，午醉日还西。课仆除新草，呼儿检旧题。空庭可徐步，藜杖故相携。
再用前韵·其二
作者：章甫
朝代：宋

黄闼清华选，湖山烂熳游。秋筠同节操，春柳似风流。须鬓茎茎白，园林事事幽。天然诗句好，初不待穷搜。
再用前韵·其二
作者：章甫
朝代：宋

黄闼清华选，湖山烂熳游。
秋筠同节操，春柳似风流。
鬚鬓茎茎白，园林事事幽。
天然诗句好，初不待穷搜。
再用前韻·其一
作者：章甫
朝代：宋

公合麒麟畫，吾今麋鹿羣。
別離頻換歲，夢寐昔論文。
寒盡春生後，涇清渭濁分。
喜還親几席，語妙得時聞。
再用前韻·其三
作者：章甫
朝代：宋

紅紫今無幾，寒暄尚未齊。
春愁人更瘦，午醉日還西。
課僕除新草，呼兒檢舊題。
空庭可徐步，藜杖故相携。
再用前韻·其二
作者：章甫
朝代：宋

黄闥清華選，湖山爛熳遊。
秋筠同節操，春柳似風流。
鬚鬢莖莖白，園林事事幽。
天然詩句好，初不待窮搜。
分蝗食
作者：章甫
朝代：宋
体裁：古风

田园政尔无多子，连岁旱荒饥欲死。今年何幸风雨时，岂意蝗虫乃如此。麦秋飞从淮北过，遗子满野何其多。扑灭焚瘗能几何，羽翼已长如飞蛾。天公生尔为民害，尔如不食焉逃罪。老夫寒饿悲恼缠，分而食之天或怜。
分蝗食
作者：章甫
朝代：宋

田園政爾無多子，連歲旱荒饑欲死。
今年何幸風雨時，豈意蝗蟲乃如此。
麥秋飛從淮北過，遺子滿野何其多。
撲滅焚瘞能幾何，羽翼已長如飛蛾。
天公生爾爲民害，爾如不食焉逃罪。
老夫寒餓悲惱纏，分而食之天或憐。
分題得草果飲子
作者：章甫
朝代：宋

神農書本草，有美生南州。
春華穗端垂，彷彿芙蓉秋。
青囊貯嘉實，璀璨安石榴。
香味極辛烈，果中第一流。
磊落入盤飣，和羹充肴脩。
溫中與下氣，功用亦罕儔。
苞苴走四海，藥籠必見收。
吾老苦病暍，淡味空頻投。
作飲近得此，選擇知獨優。
碧井沈銀瓶，斟酌得自由。
蔗漿已覺俗，茗粥良可羞。
乃知古聖人，收拾靡不周。
日遇七十毒，縱死夫何憂。
但吾赤子多，疾苦庶有瘳。
大或仁者心，當與天地侔。
分题得草果饮子
作者：章甫
朝代：宋

神农书本草，有美生南州。
春华穗端垂，彷佛芙蓉秋。
青囊贮嘉实，璀璨安石榴。
香味极辛烈，果中第一流。
磊落入盘饤，和羹充肴修。
温中与下气，功用亦罕俦。
苞苴走四海，药笼必见收。
吾老苦病暍，淡味空频投。
作饮近得此，选择知独优。
碧井沈银瓶，斟酌得自由。
蔗浆已觉俗，茗粥良可羞。
乃知古圣人，收拾靡不周。
日遇七十毒，纵死夫何忧。
但吾赤子多，疾苦庶有瘳。
大或仁者心，当与天地侔。
分题得草果饮子
作者：章甫
朝代：宋

神农书本草，有美生南州。春华穗端垂，彷佛芙蓉秋。青囊贮嘉实，璀璨安石榴。香味极辛烈，果中第一流。磊落入盘饤，和羹充肴脩。温中与下气，功用亦罕俦。苞苴走四海，药笼必见收。吾老苦病暍，淡味空频投。作饮近得此，选择知独优。碧井沈银瓶，斟酌得自由。蔗浆已觉俗，茗粥良可羞。乃知古圣人，收拾靡不周。日遇七十毒，纵死夫何忧。但吾赤子多，疾苦庶有瘳。大或仁者心，当与天地侔。
刘祼卿送笋
作者：章甫
朝代：宋

俗子贪钱如食蜜，幽人爱竹如种玉。君家大隐城一隅，万个深围数间屋。阳春不住长儿孙，犊角猫头还满目。却恐繁阴碍风月，童奴时取供肴蔌。朝来想挂北窗坐，应念先生食无肉。故遣此君来起予，斓斑嫩箨森盈束。先生饥肠非雷吼，米糁盐醯羹杞菊。急呼瀹釜然枯薪，殷勤留客晨炊熟。不羡侯家五鼎烹，得此一饱万事足。客去关门听雨眠，枕上诗成翻水速。
刘祼卿送笋
作者：章甫
朝代：宋

俗子贪钱如食蜜，幽人爱竹如种玉。
君家大隠城一隅，万个深围数间屋。
阳春不住长儿孙，犊角猫头还满目。
却恐繁阴碍风月，童奴时取供肴䔩。
朝来想挂北窗坐，应念先生食无肉。
故遣此君来起予，斓斑嫩箨森盈束。
先生饥肠非雷吼，米糁盐酰羹杞菊。
急呼瀹釜然枯薪，殷勤留客晨炊熟。
不羡侯家五鼎烹，得此一饱万事足。
客去关门听雨眠，枕上诗成翻水速。
別陸務觀
作者：章甫
朝代：宋

江南江北雖一水，欲濟無由若千里。
那知奔走避邊塵，邂逅西津見君子。
一飯山間同野僧，花前把酒看張燈。
醉吟落紙筆不停，留客夜闌雙眼青。
才氣如公端有幾，半刺江城聊復爾。
新年華省用名郎，彙征公合聯翩起。
人生相知貴知心，道同何必問升沉。
客袂此時成暫別，詩盟他日會重尋。
别陆务观
作者：章甫
朝代：宋

江南江北虽一水，欲济无由若千里。那知奔走避边尘，邂逅西津见君子。一饭山间同野僧，花前把酒看张灯。醉吟落纸笔不停，留客夜阑双眼青。才气如公端有几，半刺江城聊复尔。新年华省用名郎，汇征公合联翩起。人生相知贵知心，道同何必问升沉。客袂此时成暂别，诗盟他日会重寻。
别陆务观
作者：章甫
朝代：宋

江南江北虽一水，欲济无由若千里。
那知奔走避边尘，邂逅西津见君子。
一饭山间同野僧，花前把酒看张灯。
醉吟落纸笔不停，留客夜阑双眼青。
才气如公端有几，半刺江城聊復尔。
新年华省用名郎，彙征公合联翩起。
人生相知贵知心，道同何必问升沉。
客袂此时成暂别，诗盟他日会重寻。
劉祼卿送筍
作者：章甫
朝代：宋

俗子貪錢如食蜜，幽人愛竹如種玉。
君家大隠城一隅，萬个深圍數間屋。
陽春不住長兒孫，犢角貓頭還滿目。
却恐繁陰礙風月，童奴時取供肴䔩。
朝來想掛北窗坐，應念先生食無肉。
故遣此君來起予，斕斑嫩籜森盈束。
先生饑腸非雷吼，米糝鹽醯羹杞菊。
急呼瀹釜然枯薪，殷勤留客晨炊熟。
不羨侯家五鼎烹，得此一飽萬事足。
客去關門聽雨眠，枕上詩成翻水速。
十二月朔巢县道中
作者：章甫
朝代：宋

瘦马从摇兀，行装更寂寥。
老来宁浪出，此去有佳招。
岁暮风霜苦，山长舘舍遥。
儿曹应念我，今日是生朝。
十二月朔巢县道中
作者：章甫
朝代：宋

瘦马从摇兀，行装更寂寥。老来宁浪出，此去有佳招。岁暮风霜苦，山长馆舍遥。儿曹应念我，今日是生朝。
十二月朔巢縣道中
作者：章甫
朝代：宋

瘦馬從摇兀，行裝更寂寥。
老來寧浪出，此去有佳招。
歲暮風霜苦，山長舘舍遥。
兒曹應念我，今日是生朝。
卜宅
作者：章甫
朝代：宋
体裁：古风

卜宅定何好，庐山泉石奇。夜梦五老人，问我归何时。山中有蕨薇，可以疗子饥。束书早归来，长歌歌紫芝。
卜宅
作者：章甫
朝代：宋

卜宅定何好，廬山泉石奇。
夜夢五老人，問我歸何時。
山中有蕨薇，可以療子饑。
束書早歸來，長歌歌紫芝。
卜焕之求双竹
作者：章甫
朝代：宋
体裁：五言律诗

结屋清江上，怜君雅趣深。自移双竹种，分得半檐阴。特立夷齐节，相看管鲍心。祇应风雨夜，听此两龙吟。
卜煥之求雙竹
作者：章甫
朝代：宋

結屋清江上，憐君雅趣深。
自移雙竹種，分得半簷陰。
特立夷齊節，相看管鮑心。
祇應風雨夜，聽此兩龍吟。
即事
作者：章甫
朝代：宋

平边活国不关侬，昼永新添炙背功。
鸠妇仳离天欲雨，鹊巢低稳岁多风。
一弹指顷韶光半，微破颜时梦事空。
但得余生无病恼，从渠南北与西东。
即事
作者：章甫
朝代：宋

平边活国不关侬，昼永新添炙背功。鸠妇仳离天欲雨，鹊巢低稳岁多风。一弹指顷韶光半，微破颜时梦事空。但得馀生无病恼，从渠南北与西东。
即事
作者：章甫
朝代：宋

平邊活國不關儂，晝永新添炙背功。
鳩婦仳離天欲雨，鵲巢低穩歲多風。
一彈指頃韶光半，微破顔時夢事空。
但得餘生無病惱，從渠南北與西東。
即事
作者：章甫
朝代：宋

暑雨何时了，江云不肯开。穷途惟有死，薄俗动相猜。怪事供诗卷，閒愁付酒杯。欲从湖海去，安得小舟来。俯仰怜身世，飘零玩岁时。道途多异说，客子有新诗。日落乾坤惨，风生草木悲。高楼空北望，清泪不胜垂。天意诚难测，人言果有不。便令江海竭，未厌虎狼求。独下伤时泪，谁陈活国谋。君王自神武，况乃富貔貅。门静悠悠日，春愁淡淡天。风尘殊未已，形影自相怜。有客还诗债，无人与酒钱。感时歌慷慨，忧国泪潺湲。风急收残雨，花轻点客衣。江山争秀发，燕雁不同飞。异县交游少，中原信息稀。王师战甚苦，方解蔡州围。弟妹今安在，飘零各贱贫。诗成难寄远，目断更伤神。风俗殊方异，交情白首新。辛勤营一饱，愧此百年身。探报无虚日，淮东有捷音。周王方北伐，蠢动敢南侵。四海当多事，群公在一心。祖宗功业盛，德泽结民深。两淮仍蜀道，群寇再侵寻。不戒兵犹火，唯誇旅若林。皇图终复古，天意亦难谌。咨尔无猖獗，须思后患深。群寇仍猖獗，城边即弃捐。休兵虽上策，讲信竟虚传。人事今如此，天心恐未然。忍令唇齿地，重此染腥膻。初失清河口，骎骎遂逼人。馀生偷岁月，无处避风尘。精锐看诸将，谋谟仰大臣。愞夫忧国泪，欲忍已沾巾。
即事·其一
作者：章甫
朝代：宋
体裁：五言律诗

暑雨何时了，江云不肯开。穷途惟有死，薄俗动相猜。怪事供诗卷，閒愁付酒杯。欲从湖海去，安得小舟来。
即事·其一
作者：章甫
朝代：宋

暑雨何時了，江雲不肯開。
窮途惟有死，薄俗動相猜。
怪事供詩卷，閒愁付酒杯。
欲從湖海去，安得小舟來。
即事·其一〇
作者：章甫
朝代：宋

初失清河口，駸駸遂逼人。
餘生偷歲月，無處避風塵。
精銳看諸將，謀謨仰大臣。
愞夫憂國淚，欲忍已沾巾。
即事·其一〇
作者：章甫
朝代：宋

初失清河口，骎骎遂逼人。
余生偷岁月，无处避风尘。
精锐看诸将，谋谟仰大臣。
愞夫忧国泪，欲忍已沾巾。
即事·其七
作者：章甫
朝代：宋

探報無虛日，淮東有捷音。
周王方北伐，蠢動敢南侵。
四海當多事，羣公在一心。
祖宗功業盛，德澤結民深。
即事·其七
作者：章甫
朝代：宋

探报无虚日，淮东有捷音。
周王方北伐，蠢动敢南侵。
四海当多事，羣公在一心。
祖宗功业盛，德泽结民深。
即事·其七
作者：章甫
朝代：宋

探报无虚日，淮东有捷音。周王方北伐，蠢动敢南侵。四海当多事，群公在一心。祖宗功业盛，德泽结民深。
即事·其三
作者：章甫
朝代：宋

天意誠難測，人言果有不。
便令江海竭，未厭虎狼求。
獨下傷時淚，誰陳活國謀。
君王自神武，况乃富貔貅。
即事·其三
作者：章甫
朝代：宋
体裁：五言律诗

天意诚难测，人言果有不。便令江海竭，未厌虎狼求。独下伤时泪，谁陈活国谋。君王自神武，况乃富貔貅。
即事·其九
作者：章甫
朝代：宋

羣寇仍猖獗，城边即弃捐。
休兵虽上策，讲信竟虚传。
人事今如此，天心恐未然。
忍令唇齿地，重此染腥羶。
即事·其九
作者：章甫
朝代：宋

羣寇仍猖獗，城邊即棄捐。
休兵雖上策，講信竟虛傳。
人事今如此，天心恐未然。
忍令唇齒地，重此染腥羶。
即事·其九
作者：章甫
朝代：宋

群寇仍猖獗，城边即弃捐。休兵虽上策，讲信竟虚传。人事今如此，天心恐未然。忍令唇齿地，重此染腥膻。
即事·其二
作者：章甫
朝代：宋

俯仰怜身世，飘零玩岁时。道途多异说，客子有新诗。日落乾坤惨，风生草木悲。高楼空北望，清泪不胜垂。
即事·其二
作者：章甫
朝代：宋

俯仰怜身世，飘零玩岁时。
道途多异说，客子有新诗。
日落干坤惨，风生草木悲。
高楼空北望，清泪不胜垂。
即事·其二
作者：章甫
朝代：宋

俯仰憐身世，飄零玩歲時。
道途多異說，客子有新詩。
日落乾坤慘，風生草木悲。
高樓空北望，清淚不勝垂。
即事·其五
作者：章甫
朝代：宋

風急收殘雨，花輕點客衣。
江山爭秀發，燕雁不同飛。
異縣交遊少，中原信息稀。
王師戰甚苦，方解蔡州圍。
即事·其五
作者：章甫
朝代：宋
体裁：五言律诗

风急收残雨，花轻点客衣。江山争秀发，燕雁不同飞。异县交游少，中原信息稀。王师战甚苦，方解蔡州围。
即事·其八
作者：章甫
朝代：宋

两淮仍蜀道，群寇再侵寻。
不戒兵犹火，唯夸旅若林。
皇图终復古，天意亦难谌。
咨尔无猖獗，须思后患深。
即事·其八
作者：章甫
朝代：宋

两淮仍蜀道，群寇再侵寻。不戒兵犹火，唯誇旅若林。皇图终复古，天意亦难谌。咨尔无猖獗，须思后患深。
即事·其八
作者：章甫
朝代：宋

兩淮仍蜀道，群寇再侵尋。
不戒兵猶火，唯誇旅若林。
皇圖終復古，天意亦難諶。
咨爾無猖獗，須思後患深。
即事·其六
作者：章甫
朝代：宋

弟妹今安在，飄零各賤貧。
詩成難寄遠，目斷更傷神。
風俗殊方異，交情白首新。
辛勤營一飽，媿此百年身。
即事·其六
作者：章甫
朝代：宋

弟妹今安在，飘零各贱贫。
诗成难寄远，目断更伤神。
风俗殊方异，交情白首新。
辛勤营一饱，媿此百年身。
即事·其六
作者：章甫
朝代：宋

弟妹今安在，飘零各贱贫。诗成难寄远，目断更伤神。风俗殊方异，交情白首新。辛勤营一饱，愧此百年身。
即事·其十
作者：章甫
朝代：宋

初失清河口，骎骎遂逼人。馀生偷岁月，无处避风尘。精锐看诸将，谋谟仰大臣。愞夫忧国泪，欲忍已沾巾。
即事·其四
作者：章甫
朝代：宋

門靜悠悠日，春愁淡淡天。
風塵殊未已，形影自相憐。
有客還詩債，無人與酒錢。
感時歌慷慨，憂國淚潺湲。
即事·其四
作者：章甫
朝代：宋
体裁：五言律诗

门静悠悠日，春愁淡淡天。风尘殊未已，形影自相怜。有客还诗债，无人与酒钱。感时歌慷慨，忧国泪潺湲。
即日
作者：章甫
朝代：宋

苦忆花吹尽，生嫌草长齐。莺啼春已暮，客散日还西。孺子抛书卷，童奴理菜畦。怒雷将急雨，一夜水平堤。吟苦知音少，棋低敌手多。故人无恙不，薄酒奈愁何。未暇兔三窟，聊同鸥一波。传闻江北路，人应力田科。醉里三春了，山中五载留。日长知已夏，雨冷忽如秋。书贷监河粟，箱存季子裘。曲肱朝睡美，身外付悠悠。
即日·其一
作者：章甫
朝代：宋

苦忆花吹尽，生嫌草长齐。莺啼春已暮，客散日还西。孺子抛书卷，童奴理菜畦。怒雷将急雨，一夜水平堤。
即日·其一
作者：章甫
朝代：宋

苦忆花吹尽，生嫌草长齐。
鶑啼春已暮，客散日还西。
孺子抛书卷，童奴理菜畦。
怒雷将急雨，一夜水平堤。
即日·其一
作者：章甫
朝代：宋

苦憶花吹盡，生嫌草長齊。
鶑啼春已暮，客散日還西。
孺子拋書卷，童奴理菜畦。
怒雷將急雨，一夜水平堤。
即日·其三
作者：章甫
朝代：宋

醉裏三春了，山中五載留。
日長知已夏，雨冷忽如秋。
書貸監河粟，箱存季子裘。
曲肱朝睡美，身外付悠悠。
即日·其三
作者：章甫
朝代：宋

醉裏三春了，山中五载留。
日长知已夏，雨冷忽如秋。
书贷监河粟，箱存季子裘。
曲肱朝睡美，身外付悠悠。
即日·其三
作者：章甫
朝代：宋

醉里三春了，山中五载留。日长知已夏，雨冷忽如秋。书贷监河粟，箱存季子裘。曲肱朝睡美，身外付悠悠。
即日·其二
作者：章甫
朝代：宋
体裁：五言律诗

吟苦知音少，棋低敌手多。故人无恙不，薄酒奈愁何。未暇兔三窟，聊同鸥一波。传闻江北路，人应力田科。
即日·其二
作者：章甫
朝代：宋

吟苦知音少，棋低敵手多。
故人無恙不，薄酒奈愁何。
未暇兔三窟，聊同鷗一波。
傳聞江北路，人應力田科。
古洗
作者：章甫
朝代：宋

古人不可見，古物亦無幾。
今朝雙眼明，乃識漢時洗。
規模簡而質，彷彿古君子。
年深土銷蝕，薄處僅如紙。
篆名可意逆，依稀辨雙鯉。
傳寶今幾代，是閲人多矣。
我生頗好古，摩挲不能已。
悠然起遐思，俗物一何鄙。
古洗
作者：章甫
朝代：宋
体裁：古风

古人不可见，古物亦无几。今朝双眼明，乃识汉时洗。规模简而质，彷佛古君子。年深土销蚀，薄处仅如纸。篆名可意逆，依稀辨双鲤。传宝今几代，是阅人多矣。我生颇好古，摩挲不能已。悠然起遐思，俗物一何鄙。
句
作者：章甫
朝代：宋

只欠蛾眉把屈卮。今朝忽至前，郭索当炎伏。也知楚人馋，不待秋霜熟。藉糟行万里，醉死甘为戮。
句·其一
作者：章甫
朝代：宋

只欠蛾眉把屈卮。
句·其一
作者：章甫
朝代：宋

只欠蛾眉把屈巵。
句·其三
作者：章甫
朝代：宋

藉糟行万里，醉死甘为戮。
句·其三
作者：章甫
朝代：宋

藉糟行萬里，醉死甘爲戮。
句·其二
作者：章甫
朝代：宋
体裁：句

今朝忽至前，郭索当炎伏。也知楚人馋，不待秋霜熟。
句·其二
作者：章甫
朝代：宋

今朝忽至前，郭索當炎伏。
也知楚人饞，不待秋霜熟。
叶子逸以惠山泉瀹日铸新茶饷予与常郑卿
作者：章甫
朝代：宋

惠山甘泉苦不冷，日铸茶香方是真。
广文唤客作妙供，石铫风炉皆手亲。
神清便欲排阊阖，且了吾人淡生活。
瓶芽分送已无余，杯水尚容消午渴。
叶子逸以惠山泉瀹日铸新茶饷予与常郑卿
作者：章甫
朝代：宋

惠山甘泉苦不冷，日铸茶香方是真。广文唤客作妙供，石铫风炉皆手亲。神清便欲排阊阖，且了吾人淡生活。瓶芽分送已无馀，杯水尚容消午渴。
同张伯子威子季子雉子闻子陆及之时子政家弟辅小子槃过马清叟摘樱桃以万颗匀圆讶许同分赋得许字
作者：章甫
朝代：宋

南城有隐居，静退我所与。两穷成邂逅，一笑同出处。翛然五亩园，耕种了寒暑。朱樱前日栽，茂密已如许。今岁风雨时，高枝垫难举。喜我领客来，柴关不我拒。倒衣出逢迎，扫地客燕醑。童奴罢守卫，徒驭先含咀。肴核既杂陈，少长咸以序。堆盘火齐红，磊落照尊俎。眼明爱匀圆，酒兴莫能禦。吾俦既属餍，亦欲相就语。西邻老禅伯，携茗复来煮。放怀谁主宾，剧论忘尔汝。题名污墙壁，分韵索毫楮。月出未忍还，不记城闉阻。欢呼重攀折，璀璨满筐筥。行歌惊路人，归遗诧儿女。明年更强健，载酒宁无侣。但恐座上客，相望各吴楚。
同张伯子威子季子雉子闻子陆及之时子政家弟辅小子槃过马清叟摘樱桃以万颗匀圆讶许同分赋得许字
作者：章甫
朝代：宋

南城有隠居，静退我所与。
两穷成邂逅，一笑同出处。
翛然五亩园，耕种了寒暑。
朱樱前日栽，茂密已如许。
今岁风雨时，高枝垫难举。
喜我领客来，柴关不我拒。
倒衣出逢迎，扫地客燕醑。
童奴罢守卫，徒驭先含咀。
肴核既杂陈，少长咸以序。
堆盘火齐红，磊落照尊俎。
眼明爱匀圆，酒兴莫能御。
吾俦既属餍，亦欲相就语。
西邻老禅伯，携茗復来煮。
放怀谁主宾，剧论忘尔汝。
题名污墙壁，分韵索毫楮。
月出未忍还，不记城闉阻。
懽呼重攀折，璀璨满筐筥。
行歌惊路人，归遗诧儿女。
明年更强健，载酒宁无侣。
但恐座上客，相望各吴楚。
同张季子游琅邪
作者：章甫
朝代：宋

枯藤久靠壁，双脚殊蜷局。日长无往还，午醉睡初熟。谁与来剥啄，一马挟两仆。翩翩张公子，得得访茅屋。别来今十年，高谊惊绝俗。功名付兄弟，冠裳畏羁束。多君殊不凡，爱我常易足。呼儿取酒斟，草草具肴蔌。剧谈连昼夜，何止伴幽独。结为山水游，策蹇相追逐。滁阳三日程，山路颇诘曲。好风吹雨霁，发轫自幽谷。至乐闻金声，非丝亦非竹。沉沉柏子潭，神龙所栖宿。旱乾祷辄应，云雨手翻覆。路转醉翁亭，酿泉漱寒玉。堂堂四公像，再拜敢不肃。虽云斗大州，盛德继来辱。凛然生气在，遗泽被草木。梵宫最高处，俯视山矗矗。境圣人乃凡，野僧才五六。碑崖烂文字，骊珠混鱼目。老眼眩生花，往往难尽读。吾能领其要，正自非匆促。回途遂南首，夜就汤泉浴。清旷旧书房，怀人今鬼录。人生贵适意，百岁风中烛。所恨多别离，安能似麋鹿。兹游讵难再，后会尚可卜。纪行因赠行，归装慰羞缩。
同张季子游琅邪
作者：章甫
朝代：宋

枯藤久靠壁，双脚殊蜷跼。
日长无往还，午醉睡初熟。
谁与来剥啄，一马挟两仆。
翩翩张公子，得得访茅屋。
别来今十年，高谊惊绝俗。
功名付兄弟，冠裳畏羁束。
多君殊不凡，爱我常易足。
呼儿取酒斟，草草具肴䔩。
剧谈连昼夜，何止伴幽独。
结为山水游，策蹇相追逐。
滁阳三日程，山路颇诘曲。
好风吹雨霁，发轫自幽谷。
至乐闻金声，非丝亦非竹。
沉沉柏子潭，神龙所栖宿。
旱干祷辄应，云雨手翻覆。
路转醉翁亭，酿泉漱寒玉。
堂堂四公像，再拜敢不肃。
虽云斗大州，盛德继来辱。
凛然生气在，遗泽被草木。
梵宫最高处，俯视山矗矗。
境圣人乃凡，野僧才五六。
碑崖烂文字，骊珠混鱼目。
老眼眩生花，往往难尽读。
吾能领其要，正自非匆促。
回途遂南首，夜就汤泉浴。
清旷旧书房，怀人今鬼录。
人生贵适意，百岁风中烛。
所恨多别离，安能似麋鹿。
兹游讵难再，后会尚可卜。
纪行因赠行，归装慰羞缩。
同張伯子威子季子雉子聞子陸及之時子政家弟輔小子槃過馬清叟摘櫻桃以萬顆勻圓訝許同分賦得許字
作者：章甫
朝代：宋

南城有隠居，靜退我所與。
兩窮成邂逅，一笑同出處。
翛然五畝園，耕種了寒暑。
朱櫻前日栽，茂密已如許。
今歲風雨時，高枝墊難舉。
喜我領客來，柴關不我拒。
倒衣出逢迎，掃地客燕醑。
童奴罷守衛，徒馭先含咀。
肴核既雜陳，少長咸以序。
堆盤火齊紅，磊落照尊俎。
眼明愛勻圓，酒興莫能禦。
吾儔既屬饜，亦欲相就語。
西鄰老禪伯，携茗復來煮。
放懷誰主賓，劇論忘爾汝。
題名污牆壁，分韻索毫楮。
月出未忍還，不記城闉阻。
懽呼重攀折，璀璨滿筐筥。
行歌驚路人，歸遺詫兒女。
明年更强健，載酒寧無侶。
但恐座上客，相望各吳楚。
同張季子遊琅邪
作者：章甫
朝代：宋

枯藤久靠壁，雙脚殊蜷跼。
日長無往還，午醉睡初熟。
誰與來剝啄，一馬挾兩僕。
翩翩張公子，得得訪茅屋。
別來今十年，高誼驚絕俗。
功名付兄弟，冠裳畏羈束。
多君殊不凡，愛我常易足。
呼兒取酒斟，草草具肴䔩。
劇談連晝夜，何止伴幽獨。
結爲山水遊，策蹇相追逐。
滁陽三日程，山路頗詰曲。
好風吹雨霽，發軔自幽谷。
至樂聞金聲，非絲亦非竹。
沉沉柏子潭，神龍所棲宿。
旱乾禱輒應，雲雨手翻覆。
路轉醉翁亭，釀泉漱寒玉。
堂堂四公像，再拜敢不肅。
雖云斗大州，盛德繼來辱。
凜然生氣在，遺澤被草木。
梵宮最高處，俯視山矗矗。
境聖人乃凡，野僧才五六。
碑崖爛文字，驪珠混魚目。
老眼眩生花，往往難盡讀。
吾能領其要，正自非匆促。
回途遂南首，夜就湯泉浴。
清曠舊書房，懷人今鬼錄。
人生貴適意，百歲風中燭。
所恨多別離，安能似麋鹿。
茲遊詎難再，後會尚可卜。
紀行因贈行，歸裝慰羞縮。
同杨德骏任致道登北观留题壁间
作者：章甫
朝代：宋
体裁：七言律诗

年来多病废幽寻，眼底风光亦倦吟。岁暮情怀伤老大，雪晴筋力试登临。一江烟水分南北，千里云山自古今。杖屦频来端不恶，只愁东望起归心。
同楊德駿任致道登北觀留題壁間
作者：章甫
朝代：宋

年來多病廢幽尋，眼底風光亦倦吟。
歲暮情懷傷老大，雪晴筋力試登臨。
一江烟水分南北，千里雲山自古今。
杖屨頻來端不惡，只愁東望起歸心。
同汤叔度兄弟赋秋声
作者：章甫
朝代：宋
体裁：五言律诗

古木斜阳暮，寒江澹月秋。萧骚初满耳，蟋蟀最关愁。茅屋疑鸣雨，云溪想枕流。几回连别恨，为我过西州。
同湯叔度兄弟賦秋聲
作者：章甫
朝代：宋

古木斜陽暮，寒江澹月秋。
蕭騷初滿耳，蟋蟀最關愁。
茅屋疑鳴雨，雲溪想枕流。
幾回連別恨，爲我過西州。
呈胡德器
作者：章甫
朝代：宋

相逢縱酒又連旬，醉倒誰知主與賓。
舌在莫談當世事，眼明仍是故鄉人。
不愁春與花俱減，但恨君如我更貧。
淮上風烟隨分好，他年準擬作比鄰。
呈胡德器
作者：章甫
朝代：宋
体裁：七言律诗

相逢纵酒又连旬，醉倒谁知主与宾。舌在莫谈当世事，眼明仍是故乡人。不愁春与花俱减，但恨君如我更贫。淮上风烟随分好，他年准拟作比邻。
呈謝仲連
作者：章甫
朝代：宋

一葦江頭風雨寒，邂逅三日同清驩。
諸塵不染眼自碧，萬事隨緣心已安。
雨晴歸路馬蹄疾，問君呼船定何日。
杖藜過我城南偏，遊戲世間文字禪。
呈谢仲连
作者：章甫
朝代：宋
体裁：古风

一苇江头风雨寒，邂逅三日同清驩。诸尘不染眼自碧，万事随缘心已安。雨晴归路马蹄疾，问君呼船定何日。杖藜过我城南偏，游戏世间文字禅。
和仲韓見簡韻
作者：章甫
朝代：宋

野人不愛名，中歲益安命。
辛苦營一區，婆娑只三徑。
那知錢有神，但喜酒能聖。
翩翩趙公子，時時枉軒乘。
詩詞既清婉，筆力亦端勁。
傳家堅素守，從仕傷直性。
語言生風波，道路足機阱。
君猶沉下僚，我亦抱多病。
時偷半日閒，樂此一室靜。
賞月已失期，登高况當令。
風物漸凄緊，江山更幽夐。
何時城南樓，曳杖可乘興。
和仲韩见简韵
作者：章甫
朝代：宋
体裁：古风

野人不爱名，中岁益安命。辛苦营一区，婆娑只三径。那知钱有神，但喜酒能圣。翩翩赵公子，时时枉轩乘。诗词既清婉，笔力亦端劲。传家坚素守，从仕伤直性。语言生风波，道路足机阱。君犹沉下僚，我亦抱多病。时偷半日閒，乐此一室静。赏月已失期，登高况当令。风物渐凄紧，江山更幽夐。何时城南楼，曳杖可乘兴。
和俞若晦晚步
作者：章甫
朝代：宋
体裁：五言律诗

日落帆归疾，天寒潮应迟。老蟾还照客，宿鸟未安枝。怀抱难忘酒，工夫不到诗。徘徊江上路，此意有谁知。
和俞若晦晚步
作者：章甫
朝代：宋

日落帆歸疾，天寒潮應遲。
老蟾還照客，宿鳥未安枝。
懷抱難忘酒，工夫不到詩。
徘徊江上路，此意有誰知。
和刘岩隐道士
作者：章甫
朝代：宋

青眼难逢阮步兵，白须新识老弥明。清谈略洗尘埃尽，妙句仍看欬唾成。休说有身真是患，但知得酒不须名。焦桐更倩挥毫手，要听秋崖夜鹤鸣。
和刘岩隠道士
作者：章甫
朝代：宋

青眼难逢阮步兵，白鬚新识老弥明。
清谈畧洗尘埃尽，妙句仍看欬唾成。
休说有身真是患，但知得酒不须名。
焦桐更倩挥毫手，要听秋崖夜鹤鸣。
和劉巖隠道士
作者：章甫
朝代：宋

青眼難逢阮步兵，白鬚新識老彌明。
清談畧洗塵埃盡，妙句仍看欬唾成。
休說有身真是患，但知得酒不須名。
焦桐更倩揮毫手，要聽秋崖夜鶴鳴。
和周师禹所寄
作者：章甫
朝代：宋

九载光阴俯仰间，百年人世几悲懽。
竹楼梦断伤春晚，云壑书来喜岁寒。
别久更怜诗笔健，愁多须放酒杯宽。
相望江北江南路，柳絮随风又作团。
和周师禹所寄
作者：章甫
朝代：宋

九载光阴俯仰间，百年人世几悲欢。竹楼梦断伤春晚，云壑书来喜岁寒。别久更怜诗笔健，愁多须放酒杯宽。相望江北江南路，柳絮随风又作团。
和周師禹所寄
作者：章甫
朝代：宋

九載光陰俯仰間，百年人世幾悲懽。
竹樓夢斷傷春晚，雲壑書來喜歲寒。
別久更憐詩筆健，愁多須放酒杯寬。
相望江北江南路，柳絮隨風又作團。
和朱少翁除夕
作者：章甫
朝代：宋

破晓东风又磔鸡，人心物态两推移。建瓴岁月今将老，漂梗江湖少不羁。独坐旧谙为客味，长愁新赋悼亡诗。多惭府主莺花约，归去西畴恐后期。
和朱少翁除夕
作者：章甫
朝代：宋

破晓东风又磔鸡，人心物态两推移。
建瓴岁月今将老，漂梗江湖少不羁。
独坐旧谙为客味，长愁新赋悼亡诗。
多惭府主鶑花约，归去西畴恐后期。
和朱少翁除夕
作者：章甫
朝代：宋

破曉東風又磔雞，人心物態兩推移。
建瓴歲月今將老，漂梗江湖少不羈。
獨坐舊諳爲客味，長愁新賦悼亡詩。
多慙府主鶑花約，歸去西疇恐後期。
和沈商卿次前韵
作者：章甫
朝代：宋

故人边上去，春到未还家。奔走因王事，艰难感岁华。诗坛推俊逸，醉帽想攲斜。莫怪书题少，新年眼更花。逢人问行李，几日至东园。别去将三月，书来得五言。淮山分限域，风土异寒暄。四大知安稳，根尘要反源。
和沈商卿次前韵·其一
作者：章甫
朝代：宋

故人边上去，春到未还家。奔走因王事，艰难感岁华。诗坛推俊逸，醉帽想攲斜。莫怪书题少，新年眼更花。
和沈商卿次前韵·其一
作者：章甫
朝代：宋

故人边上去，春到未还家。
奔走因王事，艰难感岁华。
诗坛推俊逸，醉帽想欹斜。
莫怪书题少，新年眼更花。
和沈商卿次前韵·其二
作者：章甫
朝代：宋
体裁：五言律诗

逢人问行李，几日至东园。别去将三月，书来得五言。淮山分限域，风土异寒暄。四大知安稳，根尘要反源。
和沈商卿次前韻·其一
作者：章甫
朝代：宋

故人邊上去，春到未還家。
奔走因王事，艱難感歲華。
詩壇推俊逸，醉帽想欹斜。
莫怪書題少，新年眼更花。
和沈商卿次前韻·其二
作者：章甫
朝代：宋

逢人問行李，幾日至東園。
別去將三月，書來得五言。
淮山分限域，風土異寒暄。
四大知安穩，根塵要反源。
和韓丈寄崖簿大雅并見簡韻
作者：章甫
朝代：宋

故鄉未可歸，異縣難久留。
海深蛟鱷怒，安得乘桴遊。
貧賤豈天意，自不曲如鈎。
吾道未全窮，三歲依賢侯。
小雞隨孔鸞，顧影良可羞。
所喜臭味同，潔己從清修。
邇來苦多病，頗厭淮南州。
援琴操土風，大類南冠囚。
今辰天氣佳，和風吹敝裘。
桃李競顔色，誰能分劣優。
空攪遊予心，浩蕩生春愁。
新詩忽到手，盛意知難酬。
材生天地間，小大固不侔。
詞鋒未易當，如以楚伐鄒。
玉季更多文，情義還相投。
他年內集時，尚記野人不。
和韓丈雪晴
作者：章甫
朝代：宋

天公逞巧逐時新，戲把乾坤作爛銀。
浄壓邊塵無戰馬，寒持使節有詩人。
夜長霜月爭催曉，年近江山逼放春。
歸壽高堂先一醉，稱觴漢殿及嘉辰。
和韓無咎使君弔李謫仙
作者：章甫
朝代：宋

力士能令妃子嗔，長安無復謫仙人。
宮袍却換江東酒，野服終爲帝外臣。
孤冢道旁空怨結，兩峯烟際自愁顰。
騎鯨捉月知何在，太白光芒夜夜新。
和韩丈寄崖簿大雅并见简韵
作者：章甫
朝代：宋

故乡未可归，异县难久留。
海深蛟鳄怒，安得乘桴游。
贫贱岂天意，自不曲如鈎。
吾道未全穷，三岁依贤侯。
小鸡随孔鸾，顾影良可羞。
所喜臭味同，洁己从清修。
迩来苦多病，颇厌淮南州。
援琴操土风，大类南冠囚。
今辰天气佳，和风吹敝裘。
桃李竞颜色，谁能分劣优。
空搅游予心，浩荡生春愁。
新诗忽到手，盛意知难酬。
材生天地间，小大固不侔。
词锋未易当，如以楚伐邹。
玉季更多文，情义还相投。
他年内集时，尚记野人不。
和韩丈寄崖簿大雅并见简韵
作者：章甫
朝代：宋

故乡未可归，异县难久留。海深蛟鳄怒，安得乘桴游。贫贱岂天意，自不曲如钩。吾道未全穷，三岁依贤侯。小鸡随孔鸾，顾影良可羞。所喜臭味同，洁己从清修。迩来苦多病，颇厌淮南州。援琴操土风，大类南冠囚。今辰天气佳，和风吹敝裘。桃李竞颜色，谁能分劣优。空搅游予心，浩荡生春愁。新诗忽到手，盛意知难酬。材生天地间，小大固不侔。词锋未易当，如以楚伐邹。玉季更多文，情义还相投。他年内集时，尚记野人不。
和韩丈雪晴
作者：章甫
朝代：宋

天公逞巧逐时新，戏把乾坤作烂银。净压边尘无战马，寒持使节有诗人。夜长霜月争催晓，年近江山逼放春。归寿高堂先一醉，称觞汉殿及嘉辰。
和韩丈雪晴
作者：章甫
朝代：宋

天公逞巧逐时新，戏把干坤作烂银。
浄压边尘无战马，寒持使节有诗人。
夜长霜月争催晓，年近江山逼放春。
归寿高堂先一醉，称觞汉殿及嘉辰。
和韩无咎使君吊李谪仙
作者：章甫
朝代：宋

力士能令妃子嗔，长安无复谪仙人。宫袍却换江东酒，野服终为帝外臣。孤冢道旁空怨结，两峰烟际自愁颦。骑鲸捉月知何在，太白光芒夜夜新。
和韩无咎使君弔李谪仙
作者：章甫
朝代：宋

力士能令妃子嗔，长安无復谪仙人。
宫袍却换江东酒，野服终为帝外臣。
孤冢道旁空怨结，两峯烟际自愁颦。
骑鲸捉月知何在，太白光芒夜夜新。
問祖顯疾·其一
作者：章甫
朝代：宋

念子何多病，逢人問好音。
可無安樂法，未用短長吟。
陋巷隣南北，春風酒淺深。
杯蛇弓落影，應已斷疑心。
問祖顯疾·其二
作者：章甫
朝代：宋

隠几維摩詰，傷春杜拾遺。
觀身如聚沫，憂國正攢眉。
藥裹添新說，腰圍減舊時。
朝來强飯不，問訊一憑詩。
喜凉
作者：章甫
朝代：宋

暑气今全减，人心始少苏。客愁生海燕，秋意入庭梧。岁月真虚掷，诗书只自娱。荆山谁献玉，齐国正吹竽。老去孤黄奶，愁来赖曲生。客居宜落寞，寒事费经营。岁稔锻声急，夜长灯影明。深怀不成寐，四壁候虫鸣。
喜凉·其一
作者：章甫
朝代：宋
体裁：五言律诗

暑气今全减，人心始少苏。客愁生海燕，秋意入庭梧。岁月真虚掷，诗书只自娱。荆山谁献玉，齐国正吹竽。
喜凉·其一
作者：章甫
朝代：宋

暑氣今全減，人心始少蘇。
客愁生海燕，秋意入庭梧。
歲月真虛擲，詩書只自娛。
荆山誰獻玉，齊國正吹竽。
喜凉·其二
作者：章甫
朝代：宋

老去孤黄奶，愁来赖曲生。客居宜落寞，寒事费经营。岁稔锻声急，夜长灯影明。深怀不成寐，四壁候虫鸣。
喜凉·其二
作者：章甫
朝代：宋

老去孤黄奶，愁来頼曲生。
客居宜落寞，寒事费经营。
岁稔锻声急，夜长灯影明。
深怀不成寐，四壁候虫鸣。
喜凉·其二
作者：章甫
朝代：宋

老去孤黄嬭，愁來頼麴生。
客居宜落寞，寒事費經營。
歲稔鍛聲急，夜長燈影明。
深懷不成寐，四壁候蟲鳴。
喜晴
作者：章甫
朝代：宋
体裁：古风

连山春雨来，径滑不容足。行人相攀援，泥泞及马腹。欲往不得前，野店可投宿。朝来天宇佳，笑语闻童仆。宣城半程耳，山路听诘曲。自别贤主人，三岁如转烛。应烦倒屣迎，喜气见眉目。新堂几日成，春酒此时熟。珠玑倾锦囊，尘埃拂楸局。上饶千里远，策蹇许追逐。北归预可料，诗作牛腰束。
喜晴
作者：章甫
朝代：宋

連山春雨來，徑滑不容足。
行人相攀援，泥濘及馬腹。
欲往不得前，野店可投宿。
朝來天宇佳，笑語聞童僕。
宣城半程耳，山路聽詰曲。
自別賢主人，三歲如轉燭。
應煩倒屣迎，喜氣見眉目。
新堂幾日成，春酒此時熟。
珠璣傾錦囊，塵埃拂楸局。
上饒千里遠，策蹇許追逐。
北歸預可料，詩作牛腰束。
壽王真州
作者：章甫
朝代：宋

陽春耀桃李，松柏不動心。
歲暮霜霰寒，松柏猶翠陰。
物生天地間，均此一氣爾。
小大有不齊，乘除亦常理。
使君盛德後，清白由家傳。
平生功名心，不作世態妍。
公爲人所難，天念公所獨。
黄屋結深知，青氈行可復。
致遠要自近，試公先一州。
生朝喜載臨，頌聲滿江頭。
仁者壽固宜，富貴公自有。
作詩祝東風，爲勸尊中酒。
多日不收家信再和呈丁合州
作者：章甫
朝代：宋

邮亭盘礴已六日，清坐了无尘事随。
书寄弟兄犹未到，梦游京浙不胜驰。
江边短艇雨千点，竹裏疎烟梅一枝。
儿女未知为客恨，但争柑橘遶庭墀。